खेसारी लाल – Anjoria\nभोजपुरी सुपरस्टार खेसारी लाल यादव आ अभिनेत्री अंजना सिंह के बीच के रोमांस ओह चरम प चहुँप गइल बा जवना बारे मे एगो कवि कहले बाड़न कि ‘छलके जब काम कलश तन मे, सिमटे दुनिया अंगूठी नग मे, आँखिन के जोत बढ़ल होला, नहतर प घाव चढ़ल होला.’ दुनू जनेपूरा पढ़ीं…\nखेसारीलाल के ‘शोला शबनम’\nभोजपुरी सिनेमा के सुपरस्टार खेसारीलाल यादव अब दर्शकन का सोझा एगो रोमांटिक एक्शन फिलिम ‘शोला शबनम’ लेके आवत बाड़न. फिलिम ‘शोला शबनम’ में खेसारी एगो अइसन नवही का किरदार में बाड़न जे अपना भाई के शहर से वापिस ले जाए ला आवत बा आ शहर में भाई के दुश्मनन केपूरा पढ़ीं…\nपुलिस इंसपेक्टर खेसारीलाल\nभोजपुरी सुपरस्टार खेसारीलाल यादव अब इंस्पेक्टर के भूमिका में लउकीहें. अभय सिन्हा-अजय श्रीवास्तव प्रोडक्शन्स के फिलिम ‘तेरे नाम’ में खेसारीलाल इंस्पेक्टर के भूमिका में बाड़न. फिलिम में इनकर शानदार एक्शनो बा. किरदार का बारे में खेसारीलाल बतावत बाड़न कि हवलदार बाप के इंसपेक्टर बेटा सूरज बनल बाड़न. सूरज के प्यारपूरा पढ़ीं…\nआदि शक्ति इंटरटेनमेंट के परोसल आ ए.एस पिक्चर्स के बैनर में बनत फिलिम ‘जो जीता वही सिंकदर’ के शूटिंग मुंबई के तमाम खुबसूरत लोकेशनन प पूरा करा लिहल गइल बा. निर्देशक हउवें अजय कुमार झा जिनकर निर्देशित फिलिम ‘बेताब’ उनका के टॉप निर्देशकन में शुमार करा दिहले बा. निर्माता हउवेंपूरा पढ़ीं…\n“जानेमन” फिलिम ला एगो रोमांटिक गीत के फिल्मांकन\nपिछला दिने भोजपुरी फिलिम “जानेमन” ला एगो रोमांटिक गीत मुम्बई के रमणीक जगहा मड आईलैंड में फिलिमावल गइल. श्रेयस फिल्म्स का बैनर तले एह फिलिम के निर्माता प्रेम राय, सह निर्माता अरुण सिंह, आ निर्देशक अरविन्द चौबे हउवें. प्यारे लाल यादव कविजी के लिखल एह रोमांटिक गीत के भोजपुरी सुपरपूरा पढ़ीं…


आजु के सुरसंग्राम पवन सिंह का साथ प्यार के रंग में रंगल रही – Anjoria\nआजु के सुरसंग्राम पवन सिंह का साथ प्यार के रंग में रंगल रही\nसितम्बर 18, 2010 पवन सिंह, मनोज तिवारी, महुआ टीवी, रविकिशन, सुर संग्राम\nआजु के सुर-संग्राम-२ के साँझ भोजपुरिया नवहियन के दिल के धड़कन बनल सुपर स्टार पवन सिंह का साथ प्यार के अलग अलग रंग में रंगाइल रहे वाला बा. माहौल कुछ अइसन होखी कि हर तरफ प्यारे के बात चली चाहे ऊ गीत का माध्यम से होखो भा बतकही में.\nशनिचर का दिने सुर-संग्राम-२ अतिथि जज रहीहें भोजपुरिया सुपर स्टार पवन सिंह जे शो के शुरुआत अपना लोकप्रिय रोमांटिक गीत “सनेहिया लगावल बहुत बाति नइखे, नजरिया चोरावल बहुत बात होला” से करीहें. एह गाना का बाद शो के एंकर मनोज तिवारी पवन सिंह के एगो बुढ़िया से भेंट करावे के बाति करीहें जे उनका इन्तजार में बिया. मनोज के बात सुन के भकुआइल पवन सिंह ओह बुढ़िया के जल्दिये बोलावे के कहीहें त सामने अइहें अपना बुढ़िया वाली आवाज खातिर जानल पहिचान गायक-अभिनेता आनन्द मोहन. कहीहन कि उनका बुढ़िया के सुर-संग्राम बहुते पसन्द बा.\nएकरा बाद मनोज तिवारी बाकी जज लोग के स्वागत एह खास रोमांटिक एपिसोड में करीहें. मालिनी अवस्थी से जब ऊ प्यार के परिभाषा जानल चहीहें त मालिनी कहीहें, “रंग इश्क का, का जाने पीर ओर फकीर, ये तो राधा जाने या हीर. मेरे इश्क की यही तसरीर”. उत्तर प्रदेश टीम के प्रतिभागि मंगला सलोनी तब प्रस्तुत करीहें आपन गाना “दे दऽ पिरितिया उधार”. मंगला प्यार के एगो खूबसूरत अहसास बतावत कहीहें कि उनकर प्यार संगीते हऽ आ कवनो कार्यक्रम में जाये से पहिले तानपुरा हारमोनियम के गला लगा के जाली.\nमनोज तिवारी बतइहें कि सुर-संग्राम-२ टीम के एगो प्रेमपत्र मिलल बा जवना के एगो प्रतिभागी के प्रेमिका भेजले बाड़ी. कल्पना प्यार का बारे में बतावत कहीहें कि पूरा ब्रह्माण्डे शिव के निस्वार्थ प्रेम पर टिकल बा आ कल्पना खातिर प्रेमे इश्वर ह.\nआजु का एपिसोड में बिहार के प्रिया राज के “नजरिया तीर दिल पे चल गई” प्रस्तुत करीहें त यूपी के मनोहर सिंह “तोहरे सीना में हम साँस बन के, मन करेला उतर जाईं” के भावुक प्रस्तुति दीहें. राँची के खूशबू “छोड़ऽ छोड़ऽ कलाई सईंया भोर हो गइल” के मस्त प्रस्तुति दीहें त यूपी के शुभा “ए दरोगा बाबू आई लव यू” के धमाकेदार प्रस्तुति दिहला का बाद बतइहें कि ऊ मनोज तिवारी के प्यार करेली त मनोज उनुका के दिल के आकार वाल बैलून दीहें. बिहार के बक्सर निवासी विशाल, जे यूपी टीम में बाड़न, बतइहें कि यूपी टीम में रहला का चलते उनका अपना प्रेमिका से पंगा हो गइल बा. कहले कि ऊ बिहार के लड़की से प्यार करेलें त जवाब में बिहार टीम के लड़की सभ उनका के राखी बान्ह के अचकचा दीहें. बिहार टीम के ममता के परफारमेंस “दिलवर दिल जानी” पर बहुते बढ़िया रही आ उनका प्रस्तुति के पवन सिंह धमाकेदार बतइहें. पवन सिंह केकहना रही कि जे प्यार ना कइल ऊ इंसाने ना ह.\nयूपी टीम के रघुवीर के प्रस्तुति पर पवन उनका के अँकवारी में बान्ह लीहें. कार्यक्रम के समापन बिहार के जाहिद अनवर का प्रस्तुति से होखी जवना पर रवि, पवन, मालिनी, कल्पना, मनोज सभे झूम उठी आ मंच पर यूपी के सुरवीर मस्ती भरल डांस करीहें.\nDil will knock on theaters on 24th Sept.


राहुल सांकृत्यायन (जीवन चरित) - मैना: भोजपुरी साहित्य क उड़ान (Maina Bhojpuri Magazine)\nHome जीवन चरित राजीव उपाध्याय राहुल सांकृत्यायन विविध राहुल सांकृत्यायन (जीवन चरित)\nराहुल सांकृत्यायन (जीवन चरित)\nई दुनिया बड़ बे; बहुत बड़ औरी एतहत बड़हन दुनिया में जाने केतने लोग बाड़ें औरी जाने केतने लोग पहिलहूँ ए दुनिया में रहल बाड़ें लेकिन कुछ नाँव लोगन के मन में ए तरे घुस जाला कि ओकरा खाती समय के केवनो मतलब ना रह जाला। औरी ओह हाल में बकत आपन हाथ-गोड़ तुरि के बइठ जाला। चुपचाप। अइसन लोगन क नाँव औरी काम एक पीढी से दूसरकी पीढी ले बिना केवनो हील-हौल पहुँच जाला। कुछ अइसने लोगन में एगो नाम बा महापण्डित राहुल सांकृत्यायन जी कऽ जिनकर साहित्य में बहुआयामी योगदान बा। छ्त्तीस गो भाखा के गियान औरी डेढ सौ किताबन के लिखनिहार, सांकृत्यायन के जी के दुनिया जाने केतने नाँव दिहलस; महापण्डित, यायावर, अन्वेषक, कथाकार, आलोचक, नाटककार, त्रिपिटकाचार्य, निबन्ध लेखक, युगपरिवर्तन साहित्यकार औरी ना जाने केतने नाँव। इहाँ के बचपन के नाँव केदारनाथ पाण्डेय रहल। राहुल सांकृत्यायन नाम इहाँ का खुदे रखनी जब इहाँ बौद्ध धर्म के परभाव अईनी। भगवान बुद्ध के लईका राहुल पर इहाँ राहुल नाँव लिहनी औरी अपनी कुल के गोत्र सांकृत्य पर सांकृत्यायन औरी हो गईनी राहुल सांकृत्यायन। उहाँ का हिन्दी से ले के भोजपुरी तक भाखा में लिखनी लेकिन उहाँ भोजपुरी खाती कम बाकी हिन्दी के घुमन्तु साहित्य (यात्रा-वृतांत) सृजन औरी विश्व दर्शन खाती ढेर जानल जाला। इहाँ के हिन्दी घुमन्तु साहित्य (यात्रा-वृतांत) के पिता कहल जाला।\nलरिकाई औरी जिनगी क जतरा\nमहापण्डित राहुल सांकृत्यायन जी, केदारनाथ पाण्डेय के नाम से आजमगढ़ के कनैला गाँव में ९ अप्रैल १८९३ के दिने पंदहा गाँव के रहबासी औरी एगो धार्मिक किसान परिवार में गोवर्धन पाण्डेय जी के घरे जनम लिहनी। लेकिन इहाँ लरिकाई अपनी ननिऔरा में नाना पण्डित राम शरण पाठक क घरे कनैला गाँव में गुजरल। चार भाईन केदारनाथ, श्यामलाल, रामधारी औरी श्रीनाथ औरी एगो बहिन रामपियारी में सबसे बड़ केदारनाथ बहुते कम उमिर में अनाथ हो गइलीं। इहाँ के माई कुलवन्ती देवी के मरन बस अट्ठाइस साल के उमिर में हो गइल तऽ पैंतालीस साल के उमिर में पिता जी के गुजर गइलें। ए कारन इहाँ के लालन-पालन नाना के घरे भईल। बहुत कम उमिर में माई बाबूजी के मरला के असर उहाँ के सगरी जिनगी पर परल औरी बहुत कम उमिर में घर-गिरहथी औरि जिनगी से मन उचट गइल। परिनाम ई भईल कि नौ बरिस के उमिर में घर दुआर छोड़ि के भागि गईनी लेकिन घरे अभी कुछ अईसन बाकी रहे जेवन उहाँ के थोरही दिन में बोला लिहलस।\nगाँवे से कुछ दूर रानी सराय के मदरसा में शुरुआती पढाई-लिखाई शुरू भईल लेकिन 1902 के हैजा के बेमारी फईलल औरी पढाई बन हो गईल। फेर इनकर बाबूजी इनके इनकरी फूफा महादेव पंडित के संगे बछवल गाँव भेज दिहल जहाँ संस्कृत से परिचय भईल। सातवीं कक्षा के पढाई पुरा करत-करत मन भरि गईल। पढाई के घरी एगो शेर पढलें\nजिन्दगानी गर रही तो,नॊजवानी फिर कहां।\nए शेर कऽ असर केदारनाथ के मन पर बहुत गहिराह पड़ल। एही घरी जब अभी उमिर खाली तेरह बरिस के रहे तऽ केदारनाथ के बियाह कऽ दिहल गईल। लेकिन ई बियास काहाँ ले उनका के बान्ह के राखित; उल्टे उनकर मन उचट गईल औरी चौदह साल के उमिर में घर-दुआर छोड़ि के कलकत्ता भागि गईलें। बाद में केदारनाथ के भेंट बिहार के परसा मठ के महंत से भईल औरी ऊ केदारनाथ के अपनी संगे अपनी मठ ले के चलि गईलें औरी केदारनाथ के नया नाँव रखलें रामोदर स्वामी। रामोदर स्वामी परसा मठ में हिन्दू शास्त्रन औरी संस्कृत के जम के पढाई कईलें औरी कुछ समय बाद इनकर मन भर गईल परसा मठ से। एही घरी इनकर संपर्क कुछ स्वतंत्रता सेनानीन से भईल औरी अखबारन में रा सा ले नाँव से लिखे लगन। पर उनकर मन कब कहीं एक जगह टिके वाला रहे कि टिकीतऽ। सभ छोड़-छाड़ के चलि देहलें। औरी बौद्द धर्म अपना लिहलें औरी रामोदर स्वामी बनि गईलें राहुल सांकृत्यायन।\nइहाँ के नाना फौजी रहलें औरी उहाँ के जतरा औरी सिकार के कहानी हमेसा सुनावस। कबो दिल्ली के तऽ कबो हैदराबाद के औरी जाने कहाँ-कहाँ के बात केदारनाथ के बतावस औरी ई सभ काथा-कहानी जेवन एगो लईका के बहलावे खाती सुनावत रहलें ओकर असर छोटहन केदारनाथ के मन पर बहुते गहिराह परल औरी दुनिया देखे के लालसा जाग गईल। उनकर पहिला जतरा बनारस कऽ भईल जब उनकरी जनेव (जनेऊँ) खाती रेल गाड़ी से विंध्याचल गईलें। दूसरी बेर भागि के कलकत्ता गईलें जब नौ साल के उमिर रहे औरी फेर चौदह साल के उमिर में जब घीव के हाँड़ी गिर फूट गईल औरी नाना के डरन केदारनाथ घर छोड़ि के कलकत्ता पहुँच गईलें। सन 1910 से ले के 1914 ले वैराग्य भाव के प्रभावित हो के हिमालय घूमत बितबलें ओकरा बाद एगो बहुत लमहर औरी ना ओराए वाला जतरा शुरू भईल। जेवन बनारस, अगारा, लाहौर, लद्दाख औरी कुर्ग़ होखत श्रीलंका, नेपाल, तिब्बत, इंग्लैण्ड, यूरोप, जापान, कोरिया, मंचूरिया, सोवियत रुस, चीन औरी ईरान तक गईल। जहाँ गईनी उहाँ के भाखा सीखनी।\nसांकृत्यायन जी के साहित्यिक जिनगी 1927 में शुरू भईल जेवन सगरी जिनगी चलल। अपनी साहित्यिक जतरा में उहाँ के डेढ़ सौ किताब, जेवना में से एक सौ उन्तीस गो प्रकासित भईली सऽ। संगहीं उहाँ के हजारन गो लेख, निबन्ध औरी व्याख्यान भी लिखले बानी। कुछ बरियार औरी महत्त्वपूर्ण रचना नीचे दिहल बाड़ी सऽ:\nउपन्यास औरी कहानी (मौलिक)\nसतमी के बच्चे (कहानी, 1939 ई.), 'जीने के लिए' (1940 ई.), 'सिंह सेनापति' (1944 ई.), 'जय यौधेय' (1944 ई.), 'वोल्गा से गंगा' (कहानी संग्रह, 1944 ई.), 'मधुर स्वप्न' (1949 ई.), 'बहुरंगी मधुपुरी' (कहानी, 1953 ई.), 'विस्मृत यात्री' (1954 ई.), 'कनैला की कथा' (कहानी, 1955-56 ई.), 'सप्तसिन्धु'\nउपन्यास औरी कहानी (अनुबाद)\n‘शैतान की आँख' (1923 ई.), 'विस्मृति के गर्भ से' (1923 ई.), 'जादू का मुल्क' (1923 ई.), 'सोने की ढाल' (1938), 'दाखुन्दा' (1947 ई.), 'जो दास थे' (1947 ई.), 'अनाथ' (1948 ई.), 'अदीना' (1951 ई.), 'सूदख़ोर की मौत' (1951 ई.), शादी' (1952 ई.)\nसाहित्य औरी इतिहास\n'विश्व की रूपरेखा' (1923 ई.), 'तिब्बत में बौद्ध धर्म' (1935 ई.), 'पुरातत्त्व निबन्धावलि' (1936 ई.), 'हिन्दी काव्यधारा' (अपभ्रंश, 1944 ई.), 'बौद्ध संस्कृति' (1949 ई.), 'साहित्य निबन्धावली' (1949 ई.), 'आदि हिन्दी की कहानियाँ' (1950 ई.), 'दक्खिनी हिन्दी काव्यधारा' (1952 ई.), 'सरल दोहा कोश' (1954 ई.), 'मध्य एशिया का इतिहास, 1,2' (1952 ई.), 'ऋग्वैदिक आर्य' (1956 ई.), 'भारत में अंग्रेज़ी राज्य के संस्थापक' (1957 ई.), 'तुलसी रामायण संक्षेप' (1957 ई.), दक्खिनी हिन्दी का व्याकरण\n'तीन नाटक' (1942 ई.), 'पाँच नाटक' (1944 ई.)\n'शासन शब्द कोश' (1948 ई.), 'राष्ट्रभाषा कोश' (1951 ई.)\n'मेरी जीवन यात्रा' (दो भागों में 1944), 'सरदार पृथ्वी सिंह' (1944 ई.), 'नये भारत के नये नेता' (1944 ई.), 'राजस्थानी रनिवास' (1953 ई.), 'बचपन की स्मृतियाँ' (1953 ई.), 'अतीत से वर्तमान' (1953 ई.), 'स्तालिन' (1954 ई.), 'कार्ल मार्क्स' (1954 ई.), 'लेनिन' (1954 ई.), 'अकबर' (1956 ई.), 'माओत्से तुंग' (1954 ई.), 'घुमक्कड़ स्वामी' (1956 ई.), 'असहयोग के मेरे साथी' (1956 ई.), 'जिनका मैं कृतज्ञ' (1956 ई.), 'वीर चन्द्र सिंह गढ़वाली' (1957 ई.)\nधरम औरी दरसन\n'वैज्ञानिक भौतिकवाद' (1942 ई.), 'दर्शन दिग्दर्शन' (1942 ई.), 'बौद्ध दर्शन' (1942 ई.) 'बुद्धचर्या' (1930 ई.), 'धम्मपद' (1933 ई.), 'मज्झिमनिकाय' (1933), 'विनय पिटक' (1934 ई.), 'दीर्घनिकाय' (1935 ई.), 'महामानव बुद्ध' (1956 ई.), संयुत्त निकाय\nसंस्कृत बालपोथी (सम्पादन) धरम, दरसन\n'वादन्याय' (1935 ई.), 'प्रमाणवार्त्तिक' (1935 ई.), 'अध्यर्द्धशतक' (1935 ई.), 'विग्रहव्यावर्त्तनी' (1935 ई.), 'प्रमाणवार्त्तिकभाष्य' (1935-36 ई.), 'प्र. वा. स्ववृत्ति टीका' (1937 ई.), 'विनयसूत्र' (1943 ई.)\nराजनीति औरी साम्यवाद\n'बाइसवीं सदी' (1923 ई.), 'साम्यवाद ही क्यों' (1934 ई.), 'दिमागी ग़ुलामी' (1937 ई.), 'क्या करें' (1937 ई.), 'तुम्हारी क्षय' (1947 ई.), 'सोवियत न्याय' (1939 ई.), 'राहुल जी का अपराध' (1939 ई.), 'सोवियत कम्युनिस्ट पार्टी का इतिहास' (1939 ई.), 'मानव समाज' (1942 ई.), 'आज की समस्याएँ' (1944 ई.), 'आज की राजनीति' (1949 ई.), 'भागो नहीं बदलो' (1944 ई.), 'कम्युनिस्ट क्या चाहते हैं?' (1953 ई.)\n'मेरी लद्दाख यात्रा' (1926 ई.), 'लंका यात्रावली' (1927-28 ई.), 'तिब्बत में सवा वर्ष' (1939 ई.), 'मेरी यूरोप यात्रा' (1932 ई.), 'मेरी तिब्बत यात्रा' (1934 ई.), 'यात्रा के पन्न' (1934-36 ई), 'जापान' (1935 ई.), 'ईरान' (1935-37 ई.), 'रूस में पच्चीस मास' (1944-47 ई.), 'घुमक्कड़ शास्त्र' (1949 ई.), 'एशिया के दुर्गम खण्डों में' (1956 ई.)\n'सोवियत मध्य एशिया' (1947 ई.), 'किन्नर देश' (1948 ई.), 'दार्जिलिंग परिचय' (1950 ई.), 'कुमाऊँ' (1951 ई.), 'गढ़वाल' (1952 ई.), 'नैपाल' (1953 ई.), 'हिमालय प्रदेश' (1954 ई.), 'जौनसागर देहरादून' (1955 ई.), 'आजमगढ़ पुरातत्त्व' (1955)\nभोजपुरी साहित्य में जोगदान\nभोजपुरी साहित्य में राहुल सांकृत्यायन जी के जोगदान बहुत बरिआर बा। इहाँ का कम से कम आठ गो नाटक भोजपुरी में लिखने बानी। मेहरारुन के दुरदसा, जोंक, नइकी दुनिया, जपनिया राछस, ढुनमुन नेता, देस रक्षक, जरमनवा के हार निहचय, प्रमुख रहे जवन दू भागन में परकासित भइल बा; ‘तीन नाटक’ औरी ‘पाँच’ नाटक के नाँव से।\nहर दोसरहा आदमी नियर इहाँ में भी अपनी भाखा खाती बहुत परेम औरी इज्जत रहे लेकिन इहाँ का भोजपुरी में थोरी देरी से लिखे शुरू कईले बानी। आदमी कऽ सुभाव हऽ कि ऊ पहिले जवार के देवता पूजे ला, फेर तब जा के घर क देवता के पूजे ला। कारन बस इतने बा कि जेवन चीझ के बारे में आदमी जनमते सुने लागेला ओकर बहुत मोल ना होला। लेकिन मय देस दुनिय देखला के बाद बुझाला कि घरहूँ तऽ ऊहे सभ चीझ बा जेवन बहरि बा। फेर घर के चीझ से परेम जागे ला। सायद राहुल सांकृत्यायन जी संगे भी इहे बात रहल कि इहाँ वोल्गा से गंगा ले आवे में लमहर बकत लागि गईल। इहाँ के पहिला नाटक कऽ किताब सन 1942 में ‘तीन नाटक’ कऽ नाँव से लिखनी औरी दूसरकी नाटक कऽ किताब ‘पाँच नाटक’ के नाँव से 1944 में छ्पल। लेकिन ए नाटकन के पढला पर साफ-साफ लऊके ला कि केतना गहीर समझ रहल होई उहाँ के पूर्वी समाज के कि आजो उहाँ के नाटक समाज खाती सीसा नियर बा। ‘जोंक’ नाटक के एगो गीत आजो केतना सही लागत बा।\n“हे फिकिरिया मरलस जान।\nसाँझ बिहान के खरची नइखे, मेहरी मारै तान।।\nअन्न बिना मोर लड़का रोवै, का करिहैं भगवान।। हे॰।।\nकरजा काढि़-काढि़ खेती कइली, खेतवै सूखल धान।।\nबैल बेंचि जिमदरवा के देनी सहुआ कहे बेईमान।। हे॰।।”\nएके पढला पर कहीं से ई नईखे लागत कि ई आज के सच ना हऽ। किसान के हाल जेवन बरणन सन 1942 में उहाँ का कईले बानी ऊ आजो सच लागता। ई खाली एगो उदाहरन बा उहाँ के भोजपुरिया समाज के समझ के बारे में। बाकी रचनन के पढला पर बहुते कुछ नजर आवेला। छोट से छोट भावन के भी उहाँ बड़ी बढिया से परस्तुत कईले बानी।\nभोजपुरी खाती ऊठल परेम उहाँ के भीतर दोसर क्षेत्रीय भाखन के बारे में राय बदलले बा औरी कईगो भाखा जईसे कि आज के अंगिका औरी वज्जिका के नाँव उहाँ का धईनी। उहाँ का भोजपुरी के गहन अध्ययन कईनी औरी एकरो नाँव ‘मल्ली’ औरी ‘काशिका’ पुरान महाजनपदन के नाँव से धरे के कोसिस कईनी लेकिन लोगन के ई पसन ना परल काँहे कि भोजपुरी नाँव पहिलहीं से परसिध हो गईल रहे औरी भोजपुरी के उहाँ के दू गो भाखा के रुप में देखावत औरी बाँटत रहनी।\nउहाँ के भोजपुरी के परचार औरी परसार खाती बहुते परियास कईनी। सन 1947 के भोजपुरी साहित्य सम्मेलन के अध्यक्षता कइनी जेवन गोपालगंज, बिहार में भईल रहे। उहें के कहला पर महेन्द्र शास्त्री जी 1948 में भोजपुरी के पहिला पत्रिका "भोजपुरी" निकलनीं। ‘भिखारी ठाकुर’ जी के साहित्य जगत में मान-सम्मान औरी पहिचान दियवावे में उहाँ के बहुत बड़हन जोगदान बा। उहें का सबसे पहिले ‘भिखारी ठाकुर’ जी के ‘भोजपुरी क शेक्सपियर’ औरी ‘भोजपुरी क हीरा’ उपाधि दिहनी।\nराजनीति औरी आंदोलन\nसांकृत्यायन जी सन 1921 से सन 1927 कऽ समय में राजनीति में आ गईल बानी। एही खाती कुछ दिन छपरा में रहनी। स्वतंत्रता आंदोलन में भाग लिहनी तऽ जेल जाए के परल औरी बक्सर जेल में छव महीना रहनी। एही घरी बाढ से मारल लोगन के सेवा भी कईनी औरी कांग्रेस के जिला मंत्री भी रहनी। एकरा बाद 1927 में श्रीलंका चल गईनी। फेर 1938 से 1944 के बीच कई गो किसान औरी मजदूर आंदोलन के हिस्सा बननी। एही समय कम्युनिस्ट पार्टी के सदस्य बनला खाती 29 महीना खाती 1940 से 1942 के बीच जेल में रहनी।\nइहाँ के जनम एगो सनातनी बाभन परिवार में भईल औरी शुरूआती संस्कार भी सनातनी ढंग से भईल लेकिन सांकृत्यायन जी के संबन्ध में ई सभ कुछ बेकार हो गईल औरी उहाँ ओहे मननी जेवन उहाँ के तर्क औरी बुद्धि के हिसाब से ठीक लागल। उहाँ के हर धार्मिक रूढि के बिरोध कईले बानी। 'तुम्हारी क्षय' ए बात उदाहरन बा।\nपुरस्कार औरी सम्मान\nसांकृत्यायन जी कऽ लगे केवनो औपचारिक डिग्री ना रहे तबो उहाँ क किताब 'मध्य एशिया का इतिहास' एक समय आक्सफोर्ड यूनीवर्सिटी क कोर्स में रहे। उहाँ के अनुराधा पुर विश्वविद्यालय क दर्शन विभाग औरी रुस क लेलिनग्राद विश्वविद्यालय में प्राचार्य के रुप में पढवनी लेकिन भारत में उहाँ के ऊ मान सम्मान ना मिलल जेकर उहाँ के हकदार रहनी। बाद में उहाँ 1958 में साहित्य अकादमी पुरस्कार औरी 1963 पद्म भूषण पुरस्कार मिलल। उहाँ के मरला के बाद 1993 जतरा साहित्य के क्षेत्र में महापंडित राहुल सांकृत्यायन पुरस्कार भारत सरकार देबे शुरू कईलस। 1993 में भारत सरकार के डाक विभाग उहाँ पर एक रुपया के डाक टिकट भी जारी कईलस। अब संगहीं भारत सरकार के पर्यटन मंत्रालय भी महापंडित राहुल सांकृत्यायन पर्यटन पुरस्कार के नाम से पर्यटन साहित्य खाती हर साल पुरस्कार देले। उहाँ के गाँवे एगो चित्रसाला भी बलन बा।\nइहाँ का अपनी जिनगी में तीन गो बियाह कइले रहनी। पहिला बियाह नौ साल के उमिर में घर के लोग कईल। दूसरका बियाह उहाँ के रुस में मास्को निवास के घरी कईनी। लेलिनग्राड विश्वविद्यालय के भारत-तिब्बत विभाग के सचिव 'लोला येलेना' नाँव के एगो मेहरारू से इहाँ के परेम हो गईल औरी उनसे इहाँ के बियाह क लिहनी औरी एगो लईक भी भईल जेकर नाँव इहाँ 'राहुलोविच' रखनी। लेकिन भारत लौटे बेरा अपनी पत्नी औरी लईका के ओही जा छोड़ के आ गईनी औरी मसूरी में रहे लगनी। एहिजा उहाँ के अपनी स्टैनो कमला से बियाह कईनी। बाद में इहाँ कऽ दार्जलिंग चलि गईनी औरी ओहिजा स्मृतिलोप औरी मधुमेह के बेमारी से १४ अप्रैल, १९६३ अपनी जिनगी जतरा पुरा कईनी।\nडा उदय नारायण तिवारी, भोजपुरी भाषा और साहित्य, बिहार राष्ट्रभाषा परिषद, पटना\nश्री दुर्गाशंकर प्रसाद सिंह, भोजपुरी के काव्य और कवि, बिहार राष्ट्रभाषा परिषद, पटना\nजी ए ग्रियेर्सन, लिग्विस्टिक सर्वे ऑफ इंडिया, जिल्द-5, खंड-2\nHimalayan Buddhism, Past and Present: Mahapandit Rahul Sankrityayan centenary volume by D. C. Ahir (ISBN 978-81-7030-370-1).\nPrabhakar Machwe: "Rahul Sankrityayan (Hindi Writer)" New Delhi 1998: Sahitya Akademi. (ISBN 81-7201-845-2).\nBharati Puri, Traveller on the Silk Road: Rites and Routes of Passage in Rahul Sankrityayan’s Himalayan Wanderlust, China Report (Sage: New Delhi), February 2011, vol. 47, no. 1, pp.37-58.


दिल्ली मैथिली-भोजपुरी अकादमी के आंगन मे कवि सम्मेलन – Anjoria\nAug 12, 2013 कवि सम्मेलन, मैथिली भोजपुरी अकादमी\n10 अगस्त 2013 सांझ5बजे से श्रीराम भारतीय कला केन्द्र दिल्ली में कविता के भाव गूंजे लागल. कार्यक्रम स्वतंत्रता दिवस के उपलक्ष्य मे होखत रहे. ताली के गडगडाहट आ वाह-वाह करत, सुनेवाला लोगन के मुंह ना थाकत रहे. कविओ लोग जोश में कविता सुनावे से पाछा ना हटल. एक से बढ के एक कवितन में भरपूर रस समाइल रहे. केहू वीर रस, करुणा त कहू शृंगार रस में श्रोतागण के डुबावत- उतरावत रहे. खचाखच भरल हॉल में कतहीं कहीं बेमतलब आवाज ना. भोजपुरी आ मैथिली के अइसन तालमेल जइसे गंगा-यमुना के संगम. भोजपुरी-मैथिली के फूलवारी मे भाव के फूल खिलखिलात रहे.\nभोजपुरी कवि नवल किशोर ‘निशांत’ के कविता गर्भ में पलत बेटी के गोहार –\nजनमे से पहिले भइल कवन कसूर,\nपापा मारे खातिर काहे मजबूर….\nसुनके लोगन के आंख डबडबा गइल. भाव में विभोर लोग छलकत आंसू पोछे लागल. साहित्य अकादमी आ ढ़ेरन पुरस्कार आपन आंचर में सहेज के रखे वाली शेफाली जी मैथिली में आपन भाव उजागर कइली –\nहम नारी छी, ई अपराध हमर त ने..\nहां हम नारी छी..\nसंतोष कुमार के कविता देश प्रेम से ओत-प्रोत रहे –\nसुनऽ देश पहिले तोहके,\nअभिन्नदन भेज रहल बानी\nतोहरा पूजन ला हम,\nअछत चंदन भेज रहल बानी…\nअरविन्द कुमार मैथिली में ‘हमार चेहरा पे हिन्दुस्तान’ त प्रमोद तिवारी भोजपुरी में ‘इकईसवीं सदी में चलल गांव’ देखावे के नीक प्रयास कइलन. सदरे आलम मैथिली में ‘सोन चिरंईया देश हमार/करैछी हम एकरा से प्यार’ सुनवलन त सुनवइया लोगन के सीना तन गइल. भोजपुरी कविइत्री सुभद्रा वीरेन्द्र के गीत आ गजल खूब वाह वाही बटोरलस –\nहमरे पढ़े-लिखल, कुछ अउर बात बा.\nतहरे प्रीत के पाती, पढ़ल अउर बात बा..\nहमरे रहे के जगह के , नाही कमी.\nतहरे डेहरी रहल, कुछ अउर बात बा.\nअलका सिन्हा के भोजपुरी गीत में देश प्रेम आ आदिवासी दर्द देखे के मिलल –\nतीन रंग के झंड़ा आपन,\nतीनो रंग के आपन अर्थ बा\nलाल किला प फहराई झंड़ा,\nदेश के मंजर देखलऽ का ?\nगले लगइल खुब हुलस के,\nपीठ पे खंजर देखलऽ का ?\nकार्यक्रम के संचालक मैथिली कवि अजित कुमार ‘आजाद’ के भाव रहे –\nगंगो में अवई छे बाढ़\nकृष्णा-कावेरी में से हो\nकतो नाहि आवई छे बाढ़.\nएकरा साथे-साथे भोजपुरी के देवकांत पाण्डेय , राम प्रकाश ‘निर्मोही’ आ मैथिली के अरविन्द ठाकुर, कुसुम ठाकुर, मनोज कश्यप , लक्ष्मण झा सागर, श्वाति शाकम्बरी के कविता पाठ लोगन के झूमे पे मजबूर कर देहलस. आखिरी में अघ्यक्ष डा॰ रामाशंकर श्रीवास्तव जी के छिउंकी मिठ-मिठ चिउंटी काटे लागल. हँसावे लागल. गुदगुदावे लागल.\nकार्यक्रम के उद्वघाटन प्रो॰ किरण वालिया (भाषा, समाज कल्याण आ महिला बाल विकास मंत्री, दिल्ली) के हाथ से दिया जला के भइल. वालिया जी कहलीं ‘‘भोजपुरी आ मैथिली भाषा में बहुते मिठास बा. भाषा के विकास आपस में बोले चाले से हीं होखेला. रउरा सभे के अथक प्रयास से भोजपुरी- मैथिली अकादमी के गठन भइल.’’ उपाघ्यक्ष अजीत दूबे जी कहलीं – मैथिली भोजपुरी के बहिन हियऽ. बहुत जल्दिए भोजपुरी के संवैधानिक मान्यता मिल जाई.\nराउर बगिया बसंत मुसुकाइल करे!\nराउर जिनिगी के दिया जगमगाइल करे!!\n5 thought on “दिल्ली मैथिली-भोजपुरी अकादमी के आंगन मे कवि सम्मेलन”\nkavi sammelan bahuti badhiya rahe\nक्या बात है। वह रे भोजपुरी।\nकवि सम्मलेन के जीवंत भाव। बहुत अच्छा।\nबहुत बहुत आभार अमृतांशु, बेहतरीन रिपोर्ट प्रस्तुत करे खातिर हिरदय से धन्यवाद.\nढेर सारा धन्यवाद !


पनामा नहर - विकिपीडिया\nपनामा नहर का व्यवस्थानुरेखण, जिसमें लॉक्स और जलमार्गों का क्रम दिखाया गया है\n3 झाल ऊपर की ओर और3नीचे की ओर हर पारगमन में, दोनों लेन में\n(दो लेन में तीन स्थलों पर जलपाश)\nचालू; एक्सटेंशन निर्माणाधीन\nपनामा नहर प्राधिकरण (Panama Canal Authority)\nजॉन फिंडले वैलाक (John Findlay Wallace) (1904–05), जॉन फ्रैंक स्टीवेंस (John Frank Stevens) (1905–07), जॉर्ज वाशिंगटन गोथल्स (George Washington Goethals) (1907–14)\n15 अगस्त 1914\nपनामा नहर क लोकेशन, नीचे प्रशांत महासागर आ ऊपर की ओर कैरेबियन सागर\nपनामा नहर (अंगरेजी: Panama Canal) उत्तर आ दक्खिन अमेरिका के जोड़े वाला थलजोड़, पनामा, जे एही नाँव के देस पनामा में बाटे, एगो पानी की जहाज वाली नहर हवे आ ई प्रशांत महासागर आ अटलांटिक महासागर के जोड़ेले। एकर कुल लंबाई 77.1 किमी हवे आ एम्मे तीन गो थाला बनल बाड़ें जिनहन में पानी भर के जहाजन के ऊपर उठावल जाला तब जाके ऊ ए नहर के पार कइ पावेलन। ई नहर गाटुम झील से होके गुजरेले। अमेरिका की पूर्वी आ पश्चिमी तट की बीच क दूरी ए नहर की बन गइला से लगभग 8000 मील (12,875 कि॰मी॰) घट गइल नाहीं त एकरी ना रहला पर जहाजन के दक्षिण अमेरिका के हॉर्न अंतरीप से होकर चक्कर लगा के जाए के पड़त रहे।\nएकर निर्माण क काम 14 अगस्त 1914 के पूरा भइल रहे आ 15 अगस्त 1914 के ई जहाज आवे-जाए खातिर खोलल गइल ए तरे ई 15 अगस्त, 2014 के आपन 100वाँ जन्मदिन मनवलस।\nजब ई नहर बनल रहे तब एसे लगभग 1000 जहाज हर बरिस गुजरें स बाकी अब सौ बरिस बाद इनहन क संख्या लगभग 42 जहाज रोज़ हो चुकल बाटे। ई नहर अपने आप में इंजीनियरी क एगो गजबे नमूना हवे। ई ताजा पानी की गाटुन झील से हो के गुजरे ले आ काहें से की ए झील क जलस्तर समुद्रतल से 26 मीटर ऊपर हवे, एम्में जहाजन के घुसे आ निकाले खातिर तीन गो थाला (लॉक्स) बनावल बा जिनहन में जहाज के घुसा के फिर पानी भरल जाला आ जहाज ऊपर उठी जाला। तब जा के ई जहाज गाटुन झील से हो के गुजार पावे लें।\nएह थाला (लॉक्स) क वर्तमान चौड़ाई 35 मीटर बा जेवन आजकाल की बड़का जहाजन खातिर पर्याप्त नइखे। एही से एकरी विस्तार क प्रोजेक्ट चलत बाटे जेवना के 2015 ले पूरा होखले क उम्मीद बाटे।\nपनामा नहर के अमेरिकन सोसायटी ऑफ सिविल इंजीनियर्स (American Society of Civil Engineers) क लोग पुरा दुनिया की आधुनिक इंजीनियरी की सात गो आश्चर्य में अस्थान दिहले बा लोग।\n1.1 शुरूआती कोसिस\n1.3 अमेरिकी निर्माण\n3 नहर क क्षमता\n4 विवाद आ समस्या\n5 कम्पटीशन में निकारागुआ नहर\nशुरूआती कोसिस[संपादन करीं]\nपनामा नहर बनावे क सबसे पहिली योजना स्पेन के राजा आ पवित्र रोमन साम्राज्य के सम्राट चार्ल्स पंचम सन् 1534 में पास कइलें आ एकरी खातिर सर्वेक्षण करे क निर्देश दिहलन ताकि स्पेनी व्यापारिन आ सेना के पुर्तगालिन से बेहतर जलमार्ग मिल सके आ एअकर लाभ लिहल जा सके। रणनीतिक आ व्यापारिक महत्व आ दुनों नया खोजल गइल महाद्वीपन की बिच्चा में पनामा थलडमरू की कम चौड़ाई की बावजूद इहाँ व्यापारिक मार्ग बनावे क पहिला कोसिस 1658 में स्काटलैण्ड राज्य द्वारा कइल गइल जेवन एगो जमीनी रास्ता रहे बाकी खराब पर्यावरणीय दशा आ उच्चावच की विषमता के कारण एके 1700 में लगभग छोड़ दिहल गइल।\n1855 में विलियम कनिश नामक इंजीनियर संयुक्त राज्य अमेरिका की सरकार खातिर काम करत घरी एह इलाका क सर्वेक्षण कइलें आ आपन रिपोर्ट प्रस्तुत कइलें फिन से 1877 में अरमांड रेक्लस (Armand Reclus) नाँव क फ़्रांसीसी सैन्य अधिकारी (इंजीनियर) आ लूसियान नेपोलियन नामक इंजीनियरों लोग मिलके नहर के निर्माण की रास्ता सर्वेक्षण कइल लोग जेवना की पीछे फ़्रांसीसियन द्वारा स्वेज़ नहर बनवला क उत्साह रहे।\nफर्डिनेंड डी लेसप\nबास अबिसो में खुदाई का कार्य, 1886\nफ़्रांस द्वारा इहाँ नहर बनावे क काम 1 जनवरी 1881 के फर्डिनेंड डी लेसप (Ferdinand de Lesseps) की अगुआई में शुरू भइल जे स्वेज नहर का निर्माणकर्ता रहलें।\nभूगर्भिक आ जलवैज्ञानिक अध्ययनों की बिना आरम्भ भइल एह काम में अउरी कई किसिम क बाधा आइल जेवना में इहाँ क असह जलवायवीय दशा आ मच्छरन क परकोप की कारण बीमारी आ अउरी दूसर दुर्घटना में तकरीबन 22,000 मजदूरा आ कर्मचारिन क जान गइल।\nअंततः 1889 में ई निर्माता कंपनी दिवालिया हो गइल आ फर्डिनेंड डी लेसप क बेटा चार्ल्स डी लेसप के वित्तीय अनियमितता की आरोप में (जिसे पनामा स्कैंडल कहा गया) पाँच साल क सजाय हो गइल। कंपनी के निरस्त कर दिहल गइल आ काम रुक गइल। 1894 में एगो दूसरी कंपनी Compagnie Nouvelle du Canal de Panama क अस्थापना भइल बाकी इहो प्रयास सफल ना भइल।\nअमेरिकी निर्माण[संपादन करीं]\nबाद में अमेरिकी सरकार कोलंबिया सरकार की संघे संधि-समझौता कइलस आ एह क्षेत्र क अधिग्रहण (तब यह कोलंबिया देश के अंतर्गत रहे) कइलस 1904 में अमेरिकी इंजीनियरों काम शुरू कइलन आ ई नहर के तीन गो ताला बना के पूरा करे क योजना बनल आ शुरूआत भइल।\nअमेरिकी लोग बहुत आध्ययन आ निवेश कईला की बाद 1914 में एके पूरा कइल लोग। एक तरह से देखल जाय त वास्को डी बिल्बोया (Vasco Núñez de Balboa) द्वारा पनामा डमरूमध्य के पार कइला की लगभग 400 बरिस की बाद जाके ए नहर क निर्माण हो पावल। ए प्रोजेक्ट में अमरीकी सरकार लगभग $375,000,000 (वर्तमान सम्तुल्य्क $8,600,000,000) खर्च कइलस \nतमाम परिवर्तन, विवाद आ अंतर्राष्ट्रीय व्यापार में एकर निष्पक्ष स्थिति बनवले रखे खातिर लगभग 80 किलोमीटर लमहर एह नहर क प्रशासन 31 दिसंबर, 1999 के पनामा के सौंप दिहल गइल।\nसंचालन की मामिला में भी यह नहर अजबे बाटे काहें कि ई दुनिया क अकेल अइसन जलमार्ग हवे जहां कौनों जहाज क कप्तान अपनी जहाज का कंट्रोल छोड़ के पूरा तरह ओके पनामा कि लोकल विशेषज्ञ कप्तान के सौंप देला। प्रशांत आ अटलांटिक महासागर की बीच बनल एह नहर से गुजरे खातिर हजारन टन भारी जहाज के लॉक में पानी भरके 85 फीट ऊपर उठावल जाला।\nपूरे लॉक तन्त्र के पार करने खातिर पहिले जहाज के सबसे निचला लॉक में ले जाइल जाला, फिर लॉक बंद कइ के ओमें शक्तिशाली पम्प द्वारा पानी भरल जाला। ए तरे पानी से जहाज ऊपर उठे लागे ला। तत्पश्चात भारी आ बहुत ताकतवर लोकोमोटिव इंजन जहाज के साइड से लड़ला से बचावत खींच के दूसरे लॉक में ले जाला। फिर दूसरे लॉक में इहे काम दोहरावल जाला, पानी भरल, जहाज के खींचल आ आगे बढ़ल। तीन लॉकों मे हो के ऊपर उठले की बाद जहाज ताजा पानी की कृत्रिम झील, गाटून झील, में पहुँच जाला आ उहाँ बनावल रास्ता में से हो के गुजरेला। दुसरा ओर पहुँचले की बाद फिर से एही तरे तीन बेर में 85 फीट नीचे ले जाकर महासागर में उतार दिहल जाला।\nनहर क क्षमता[संपादन करीं]\nरेलइंजन से खींच के ले जाइल जात एगो जहाज\nपनामा नहर में परिवहन की मात्रा के ट्रेंड\nवर्तमान समय में दुनिया भर में व्यापार खातिर चले वाला जहाजन क5प्रतिशत पानी के जहाज पनामा से होके गुजरेला।\nफिलहाल पनामा नहर से ख़ाली उहे जहाज गुजर पावेलन जेवन 1050 फीट लंबाई, 110 फीट चौड़ाई आ 41.2 फीट गहराई के अन्दर बाडेन। हालाँकि आधुनिक जहाज आकार में काफी बड़ हो चुकल बाड़ें आ एही कारन अब इहाँ एगो नया लॉक बनावल जात बाटे। नहर में तैयार कइल जात नवका लॉक 12000 कंटेनरन वाला बड़का जहाजिन की साइज की अनुसार बनावल जात बाटे जेवना क चेम्बर 1400 फीट लंबा, 180 फीट चाकर आ 60 फीट गहिर बनावल जाई आ साथै-साथ ही ए नवका लॉक में जहाजिन के खींचे खातिर लोकोमोटिव की जगह टगबोट लगावल जाई।\nपनामा नहर के चाकर करे की काम के तीसरे सेट क लॉक का प्रोजेक्ट भी कहल जात बाटे। एके 2015 तक पूरा हो गइले पर पनामा नहर से पहिले की मोकाबिला ज्यादा बड़ आकार क जहाज गुजर सकिहें आ जेवना से ए रास्ता क इस्तेमाल में बढ़ोत्तरी होई। नहर के चाकर करे आ बड़ जहाजिन खातिर नया लॉक बनावे क ई प्रोजेक्ट स्पेन आ इटली की कंपनिन की नियंत्रण वाली 'ग्रूपो यूनिडोस पोर एल कनाल कंसोर्टियम' (जीयूपीसी) की लगे बाटे। उम्मीद बा कि नए तीसरे सेट के लॉक तैयार हो गइले पर मार्ग क क्षमता दुगुन्ना हो जाई।\nविवाद आ समस्या[संपादन करीं]\nअभी हाले में पनामा नहर चलावे वाली कंपनी एसीपी आ नहर क विस्तार करत कंपनी जीयूपीसी में वित्तीय आवश्यकता के लेके विवाद हो गइल रहल हवे। जीयूपीसी क कहनाम रहल कि संचालक कंपनी क सर्वे गलत रहल हवे आ पास बजट में ई काम पूरा ना कइल जा सकत बाटे।\nपनामा नहर के लॉक्स का निर्माण, 1913\nस्पेनी कंपनी साकिर की प्रवक्ता की अनुसार जीयूपीसी औपचारिक रूप से एसीपी तक संदेश पहुंचा दिहलस कि अगर निर्धारित अवधि में मंजूरी ना मिली तब काम रोकि दिहल जाई। इसके लियेसकिर ने 1.2 अरब यूरो अतिरिक्त देने की माँग की और ऐसा न होने पर काम रोक देने कि धमकी दे डी थी। बाद में मध्यस्थता के सिलसिले में आना पास्टोर कंपनियों के प्रतिनिधियों के अलावा पनामा के राष्ट्रपति रिकार्डो मार्टिनेली को भी उतरना पड़ा था और तब जाकर यह विवाद शांत हुआ।\nएही की साथे एगो अउरी समस्या ई बाटे की बेर-बेर पानी भरला आ छोड़ला की वजह से गाटुन झील क साफ़ पानी में समुद्री नमकीन पानी मिल जाला जेवना से एअकरी पर्यावरण आ एम्मे रहे वाला जिया-जंतु खातिर खतरा हो गइल बाटे। अइसना में बड़ थाला क बनावल ए समस्या के अउरी बढ़इबे करी\nपनामा सरकार पर इहो आरोप भी लागेला की ए नहर से होखे वाली आय से इहँवा की लोकल लोगन के कौनो फ़ायदा न होला आ ई बिस्तार का काम खाली कंपनिन की सुविधा खातिर होखत बाटे\nकम्पटीशन में निकारागुआ नहर[संपादन करीं]\nनिकारागुआ नहर के प्रस्तावित मार्ग (लाल रंग)(2013); पनामा नहर (नीले रंग से)\nहाले में चीन की सहायता से निकारागुआ नाँव की देस में भी नहर बनवले क योजना बाटे। हालाँकि एकरी बनवले क पर्यावरणविद लोग काफ़ी विरोध करत बाटे आ इहो मानल जात बाटे कि खर्चा ढेर होई आ ए से फ़ायदा कम होई।\n↑ 1.0 1.1 1.2 "पनामा नहर के 100 साल". डॉयचे वेले. पहुँचतिथी 25 अगस्त 2014.\n↑ "Seven Wonders" [सात गो आश्चर्य] (English में). अमेरिकन सोसायटी ऑफ सिविल इंजीनियर्स. पहुँचतिथी 25 अगस्त 2014.\n↑ "History of the Panama Canal: French and American Construction Efforts" [पनामा नहर का इतिहास: फ्रेंच और अमेरिकी निर्माण के प्रयास] (English में). पनामा नहर प्राधिकरण.\n↑ "Some Early Canal Plans" [कुछ शुरुआती नहर योजनाएं] (English में).\n↑ "Darien Expedition" [डेरियन अभियान] (English में).\n↑ "Manx Worthies" [मैंक्स वर्थीस] (English में).\n↑ जेरार्ड फ़ॉकनर (2004). Panama: Armand Reclus et le canal des deux océans [पनामा: आर्मंड एकांतवासी और दो महासागरों का चैनल] (French में). वर्जिनिया विश्वविद्यालय. zero width space character in |trans-title= at position 31 (मदद)\n↑ "Read our history: American Canal Construction" [हमारे इतिहास पढ़ें: अमेरिकी नहर निर्माण]. पनामा नहर प्राधिकरण. पहुँचतिथी 25 August 2014.\n↑ "बढ़त लागत पर उठल विवाद कि कारण पनामा नहर के चौड़ा करे क काम रुकल". जागरण जोश. पहुँचतिथी 25 August 2014.\n↑ 10.0 10.1 10.2 "विवादों में घिरी पनामा नहर". डॉयचे वेले. पहुँचतिथी 25 अगस्त 2014.\n↑ पनामा नहर विवाद में स्पेन की मध्यस्थता, डॉयचे वेले, (अभिगमन तिथि 25 अगस्त 2014)।\n↑ "Hiina firma tahab ehitada uue Ameerika kanali" [एक चीनी कंपनी अमेरिका में एक नई नहर का निर्माण करना चाहती हैं]. पहुँचतिथी 25 अगस्त 2014.\n↑ "क्या दूसरी पनामा नहर की ज़रूरत है?". रेडियो रूस. पहुँचतिथी 25 अगस्त 2014.\nपनामा नहर प्राधिकरण की वेबसाईट— नहर कैसे काम करती है इसकी जानकारी\nपनामा नहर विस्तार प्रोजेक्ट की वेबसाइट\nनहर-संग्रहालय— इतिहास, चित्र, और कहानियाँ\nनिर्माण के दौरान लिये गये स्टीरियोग्राफिक चित्र कैलिफोर्निया विश्वविद्यालय\nA.B. Nichols Panama Canal Collection at the Linda Hall Library अभिलेखीय संग्रह, इंजीनियर औरिन निकोलस, द्वारा संग्रहीत\n"https://bh.wikipedia.org/w/index.php?title=पनामा_नहर&oldid=720645" से लिहल गइल\nCS1 French-भाषा स्रोत (fr)\nएह पन्ना पर आखिरी बेर संपादन 14 मई 2022 के 04:48 बजे भइल रहल।


भारत से गइल छात्रन का साथे अमेरिका में जानवरन जइसन बर्ताव – टटका खबर\nभारत से गइल छात्रन का साथे अमेरिका में जानवरन जइसन बर्ताव\nधोखा दे के भारत के विद्यार्थियन के अमेरिका के कैलिफोर्निया में ट्राय वैली विश्वविद्यालय में प्रवेश लिहला का बाद ओह विद्यार्थियन का साथ अमेरिकी प्रशासन जानवर लेखा व्यवहार करत बा. ओकर कहना बा कि ई छात्र पढ़ाई वाला वीजा पर आ के जँहे तँहे नौकरी करत बाड़े. भारत सरकार अमेरिका से निहोरा कइले बा कि गलती ओह लड़िकन के नइखे विश्वविद्यालय के बा. आ ओह लड़िकन का साथे बदसलूकी ना होखे के चाहीं. कहल जा रहल बा कि ओह विद्यार्थियन के गोड़ में एगो रेडियो बेल्ट बान्ह दिहल गइल बा जवन कि जीपीएस प्रणाली से लैस बा आ जवना से पता चल जाई कि विद्यार्थी कवना समय कहवाँ बा.\nभारत से अइसनका विद्यार्थियन के गिनिती डेढ़ हजार से बेसी बा आ अधिकतर आंध्र प्रदेश के हउवें.


दिल के कलम से-भोजपुरी गीत ग़ज़ल अउर शायरी - JaiBhojpuri.com\nAll GroupsMy Groups दिल के कलम से-भोजपुरी गीत ग़ज़ल अउर शायरी\nएह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे ..बाकी एह विधा से सम्बंधित मौलिक रचना के ब्लॉग में भी प्रकाशित कइल जा सकत बा.. Website: http://www.jaibhojpuri.com\nLatest Activity: Apr 17 Like 43 members like this\nदू लाइन हमरा दिल से\nStarted by नबीन भोजपुरिया ( NB ). Last reply by नबीन भोजपुरिया ( NB ) Feb 25. 269 Replies\nकुछ कापी / पेस्ट गीत . कविता / गजल इत्यादि\nStarted by नबीन भोजपुरिया ( NB ). Last reply by Rajeev Mishra "राजीव भोजपुरिया" Jan 17. 65 Replies\nStarted by संजीव सिंह. Last reply by नबीन भोजपुरिया ( NB ) Dec 21, 2012. 1 Reply\nStarted by संजीव सिंह. Last reply by नबीन भोजपुरिया ( NB ) Dec 14, 2012. 10 Replies\nऐह दिल से ओह दिल तक\nStarted by संजीव सिंह. Last reply by संजीव सिंह Nov 30, 2012. 19 Replies\nजिन्दगी के जिए के बहाना चाही ,\nStarted by jitendra kumar thakur " dev " Sep 14, 2012.0Replies\nभोजपुरी के बढ़त वर्चस्व ।\nStarted by Shailesh Pathak May 30, 2012.0Replies\nक्या है जिंदगी के सपने .........\nStarted by dhiraj kumar yadav. Last reply by dhiraj kumar yadav May 6, 2012.4Replies\nएक लाइन हमार एक लाइन राउर !!\nStarted by नबीन भोजपुरिया ( NB ). Last reply by नबीन भोजपुरिया ( NB ) Feb 1, 2012. 52 Replies\ncopy past facebookawa se :) :)\nStarted by Rohit Lal Jan 28, 2012.0Replies\nYou need to beamember of दिल के कलम से-भोजपुरी गीत ग़ज़ल अउर शायरी to add comments!\nComment by Rajeev Mishra "राजीव भोजपुरिया" on April 17, 2013 at 3:55pm रउरे अचरा में अइनीं दूध भात कोरा में खईनीं मय तोहरे आशीष से पईनीं आजू तोहरे के माई बतावे में लजईनीं कहेला राजीव जे ना बूझल माई अचरा के महातम जिन्गी में उनकरा केहू नईखे आपन !!\nजय भोजपुरी जिहिं जा भोजपुरी ! Comment by Rajeev Mishra "राजीव भोजपुरिया" on April 13, 2013 at 4:14pm बूढ़ रहनीं चाहे जवान अइसन रहे जी मुसुकान जईसे चौदहवीं के चान माई माट्टी के रहे अभिमान जगत में भईनीं महान !अइसन बजावत रहीं शहनाई सुतलो अदिमिया जाग जाई रग रग में बसल भोजपुरी माई राग तान तनी मन पारीं सभे कुल्हि मन परी जाई !राजीव, जय भोजपुरी जिहीं जा भोजपुरी !! Comment by Rajeev Mishra "राजीव भोजपुरिया" on March 2, 2013 at 7:40pm घनघोर मचावे बदरा शोर मचावे बिजुरी\nइ कुल्ही भावे हिया जब याद आवेले पिया की बोल सारा रा रा Comment by Rajeev Mishra "राजीव भोजपुरिया" on February 24, 2013 at 9:37pm ऊ जमीं नइखे आसमां नइखे अजी अब मनवा कईसे लागो उ हीत नइखे उ मीत नइखे सभे अझुराईले बा एहिजा त\nराजीव भुलाइल बा परीत जईसे !! Comment by Rajeev Mishra "राजीव भोजपुरिया" on February 19, 2013 at 1:51pm बदरा नदिया मांझी एके बात के सांझी मांझी गैहें मल्हार झूमे लगिहें बहार सुर थामेला पतवार राजीव देखे के मनवा बेकरार भले केहू कहो गवार !!\nजय गंगे मैया जय भोजपुरी जय हिन्द ! Comment by Rajeev Mishra "राजीव भोजपुरिया" on February 13, 2013 at 8:01pm जिउ के बतिया आजू जीव के नइखे बुझात करेजा में ढूकी, हिया में मारे जी अब लात उहे ह बिरला, बुझी पाई मनवो के जज्बात राजीव, तनी धीर धरी के सभे गुनब इ बात\nजीव जिव पे लगवले बा जी एह घरी घात !! जय भोजपुरी जिय भोजपुरी !! Comment by Rajeev Mishra "राजीव भोजपुरिया" on February 7, 2013 at 11:02am भीलनी बड़ी तपस्वनी शबरी जाको नाम गुरु मतंग कहकर गए तोहे यहीं मिलेंगे राम कब दर्शन देंगे राम परम हितकारी कब दर्शन देंगे राम दीन हितकारी रस्ता देखत शबरी की उम्र गई सारी कहीं कोई कांटा प्रभु को नहीं चुभ जाये पलकन मग जारे चुन चुन पुष्प बिछाए मीठे फल चख कर नित सजाये थारी रस्ता देखत शबरी की उम्र गई सारी!!\nनवधा भगति कहउं तोहि पाहीं। सावधान सुनु धरु मन माहीं॥प्रथम भगति संतन्ह कर संगा। दुसरि रति मम कथा प्रसंगा॥\nगुरु पद पंकज सेवा तीसरि भगति अमान।चौथि भगति मम गुन गन करइ कपट तजि गान॥\nमंत्र जाप मम दृढ़ बिस्वासा। पंचम भजन सो बेद प्रकासा॥छठ दम सील बिरति बहु करमा। निरत निरंतर सज्जन धरमा॥\nसातवँ सम मोहि मय जग देखा। मोतें संत अधिक करि लेखा॥आठवँ जथालाभ संतोषा। सपनेहुं नहिं देखइ परदोषा॥\nनवम सरल सब सन छलहीना। मम भरोस हिय हरष न दीना॥नव महुं एकउ जिन्ह कें होई। नारि पुरूष सचराचर कोई॥सोइ अतिसय प्रिय भामिनी मोरें। सकल प्रकार भगति दृढ़ तोरें॥\nसमुझ प्रताप राम कपी को पाँ, सभा माझ पनी करी पद रोपा जो मम चरण सकसी सठ टारी , फिरहीं राम सीता मै हारी गड गयो खंभ हमारो हिम्मत होए तो याहे उखाड़ो अंगद बीच सभा मैं ठाड़ो बोलो राम जी की जय ! इक इक जोधा आवे अपनी सारी शक्ति लगावे पग नहीं डिगे वीर मुसकावे बोले राम जी की जय !\nइन्द्रजीत आधिक बलवाना हरीश उठे जेहि तेहि भटनाना, सत नहीं डोले जैसे सतवंती नारी को मन नहीं डिगे जैसे साधू ब्रह्मचारी को अटल बिस्वास जैसे प्रभु के पुजारी को पग है अटल यों अंगद बलधारी को सभा अचंभित सारी ऐसो नहीं देखो प्रणधारी याको राम भरोसो भारी बोले राम जी की जय !!\n(श्री रामानंद रामायण कृत )\nComment by Rajeev Mishra "राजीव भोजपुरिया" on November 21, 2012 at 2:35pm तनी बोली के त देखीं बाबु बबुआ बहिनी दुलार के रस चूवे लागी\nतनी बोली के त देखीं भाई, भाई जी, भइया नेह के चनरमा जागी\nतनी बोली के त देखीं आजी बाबा माई, बाबूजी काका काकी बडकी माई स्नेह से भरल दउरवे भागे लागी !!\nकहेला राजीव भोजपुरिया माई मट्टी के हिया से लगाईं जिनिगीये धन्य होई जाई !\nजय भोजपुरी जीहीं जा भोजपुरी ! Comment by Rajeev Mishra "राजीव भोजपुरिया" on November 18, 2012 at 9:02pm आइल बा छठ बरतियाछनाई पुआ पूरी ठेकुआचऊरा गूर के लड़डुआमय फल दउरा सजाई उंखिया के लाटे किनाई गीत पावन जब गवाई आकाश पाताल पृथ्वी मय पवित्र होखी जाई माई गंगा दिहें आशीषवा सूरुज देव के शीश नवाई कहेला राजीव भोजपुरिया नेह छोह स्नेह के ह इ बरतिया छठ पूजा के हार्दिक शुभकामना बहिनी भाई !!जय भोजपुरी जीहीं जा भोजपुरी !! Comment by Rajeev Mishra "राजीव भोजपुरिया" on November 7, 2012 at 11:59pm जहंवा बाजेला जब ढोल मृदंग औरु झालदेहिया झूमे लागेला बनजाला गजबे ताल तनी जोश में खुली जाला दुनाली के नाल जहंवा के शहनाई गुंजल दुनिया जहान लोग अब भुलाइल जाता कीर्ती महान बिरहा फगुवा चैता के जहंवा बहे रस धार सोहर गारी गीत बा माई बहिनी के दुलार दुगोला सुनी के जी होखेला अजबे खुमार उहो झूमे लागेला जेकरा सई होखे बोखार ओइसन गावे वाला के अब खोजेला जवार कहेला राजीव भोजपुरिया माई माट्टी के सनेहिया मन में तनी तू एक हाली बसालजिला जवार मय संसार हिल जाई तू खाली गुन गुनाल !!जय भोजपुरी जीहीं जा भोजपुरी !! ‹ Previous


रोजगार के हालात में सुधार! अक्‍टूबर 2020 में 56 फीसदी बढ़े नए EPFO सब्‍सक्राइबर – The Bharatnama\nकोरोना संकट के बीच अक्‍टूबर 2020 में 11 लाख से ज्‍यादा नए ईपीएफओ सब्‍सक्राइबर्स जुड़े हैं.\nयह भी पढ़ें- सेना दिवस पर सेनाध्यक्ष एमएम नरवणे का चीन को संदेश- हमारे धैर्य की परीक्षा ना लें\nये भी पढ़ें- Corona Impact: अप्रैल-नवंबर 2020 में 40 फीसदी कम हुआ Gold का आयात, चांदी में आई 65% गिरावटवर्ष 2019-20 में 78.58 लाख नए सब्‍सक्राइबर्स जुड़े\nNext चैप्टर 2’ के क्लाइमैक्स की शूटिंग पूरी, प्रशांत नील बोले- संजय दत्त रियल लाइफ के योद्धा »\nPrevious « मेट्रो कार शेड जमीन मामलाः फड़नवीस बोले- महाराष्ट्र CM ठाकरे का बयान गुमराह करने वाला\nTags: Employee provident fundemployment opportunitiesEPFO accountEPFO subscribersjob opportunityUnemployment in India


किताबि आ पत्रिका के परिचय –9– Anjoria\nजनवरी 11, 2017 डॉ. अरुणमोहन भारवि, भोजपुरी कहानी संकलन, मुट्ठी भर भोर\nमुट्ठी भर भोर\n” मुट्ठी भर भोर ” डॉ. अरुणमोहन भारवि के\nभोजपुरी कहानी संकलन हटे, जवना के प्रकाशन सन् 2013 में अरुणोदय प्रकाशन, आर्य आवास, भारतीय स्टेट बैंक (मुख्य शाखा) के सामने, बक्सर- 802101 (बिहार) से भइल बा. एकर कीमत 300 रुपया बाटे आ 120 गो पन्ना बा.\nएह कहानी संकलन में 24 गो कहानी आ लघुकथा के संकलन बा. भारवि जी वरिष्ठ कहानीकार हईं. इहाँ के कहानियन में सृजनात्मक क्षमता आउर किस्सागोई के बेहतर रूप के दर्शन होला.\nप्रोफेसर शिवमंगल राय के कहनाम बा कि ई संकलन हमनी के एह सच्चाई से जोड़ता कि भोजपुरी कहानियो में अब ऊ कलात्मक संयम आ गइल बा जेसे विचार संवेदना में आ संवेदना विचार के एकरूपता नजर आ सको.\n(“मुट्ठी भर भोर” से)\nबिश्वास का सङे कहल जा सकऽता कि एह किताबि के पाठक वर्ग का बीचे लोकप्रियता जरूर मिली.


टटका खबर, मंगल ७ फरवरी २०१२ | Anjoria's Weblog\n(मारीशस के प्रधानमंत्री नवीन चन्द्र रामगुलाम आ भारत के प्रधानमंत्री मनमोहन सिहं संयुक्त प्रेस वार्ता में)\nचार लेन वाला कोसी सेतु के उद्घाटन काल्हु केन्द्रीय सड़क परिवहन मंत्री सीपी जोशी करीहें, एह सेतु के चालू हो गइला से सिमराही से सुपौल के बीच के दूरी बहुते घट जाई आ सुपौल से लोग मुजफ्फरपुर, पूर्णीया, किशनगंज, बंगाल, असम वगैरह जा पइहें.\nबिहार सरकार के निर्देश का खिलाफ जदयू सांसद जय नारायण निषाद सुप्रीम कोर्ट में याचिका लगवले बाड़न कि सासद निधि केन्द्र सरकार के योजना ह आ एहमें कवनो बदलाव के अधिकार राज्य सरकार के नइखे.\nपटना जंक्शन पर मंगल से शुरू रूट रिले इंटरालाकिंग आ नन इंटरलाकिंग के काम शुरू होखला का चलते आजु से पटना जंक्शन, दानापुर आ राजेन्द्रनगर से खुले वाली बीस जोड़ी गाड़ियन के रद्द कर दिहल गइल बा. छिहत्तर जोड़ी गाड़ी दोसरा स्टेशन से चलावल जइहे सँ.\nपटना में एगो नया विशवविद्यालय खोलल जाई जवना में मगध विश्वविद्यालय में पड़े वाला पटना आ अगल बगल के सगरी महाविद्यालन के संबद्ध कर दिहल जाई.\nपटना हाजीपुर का बीच के महा्त्मा गाधी सेतु पर मंगल के रात भारी गाड़ियन के आवाजाही बंद रही काहे कि मरम्मत के काम करे के बा. बुध सबेरे से पुल फेर खोल दिहल जाई.\nमनरेगा के क्रियान्वयन के मुखिया लोग के अधिकार क्षेत्र से बाहर निकाल दिहल गइल बा आ अब एकरा खातिर जिलाधिकारियन से कार्यान्वयन निकाय बनावे के कहल गइल बा.\nपहिला दौर में काल्हु बुध का दिने यूपी के दस जिला में पचपन सीट पर मतदान करावल जाई. प्रशासन के दावा बा कि सुरक्षा के पुख्ता इंतजाम कर लिहल गइल बा आ कवनो मतदाता के दिक्कत ना होखे दिहल जाई. मतदाता के निजी वाहन चले पर कवनो रोक ना रही. औरत बेसी संख्या में वोट डाले लोग एह खातिर हर मरद का बाद दू गो औरत के वोट करावल जाई. जेहसे कि औह लोग के बेसी देर ले इंतजार ना करे के पड़े.\nमाघी पुर्णिमा का अवसर पर आजु लाखो लोग पवित्र नदियन में स्नान कइल. इलाहाबाद के मेला के ई आखिरी नहान रहल आ मेला अब खतम हो गइल..\nजौनपुर जिला अदालत मछलीशहर के सांसद रहल उमाकांत यादव के फर्जी बैनामा करावे का मामिला में सात साल के जेल आ पाँच हजार रुपिया के जुर्माना लगा दिहलसि.\nभाजपा सांसद योगी आदित्यनाथ कहले बाड़न कि अगर भाजपा हिंदुत्व के मुद्दा से अलगा भइल त ऊ आ उनुका जइसन लोग भाजपा से हट जाई.\nउमा भारती के कहना बा कि भाजपा के विधायके तय करीहें कि उनुकर नेता के होई आ एह मामिला में पहिले से कुछ तय नइखे. कहली कि भाजपा में योग्य लोग के कमी नइखे आ ई ओकर ताकत ह जवना के मीडिया में मतभेद का तरह बतावल देखावल जाता. कहली कि पार्टी में कवनो गुटबाजी नइखे.\nयूपी चुनाव में बिहार सरकार के दू गो सहयोगी अपने में लड़ाई लड़तारे. एह मसला पर राजद नेता अब्दुल बारी सिद्दिकी कहलन कि लागत बा गठबन्हन ढेर दिन ले ना चल पाई. ओने नीतीश कुमार आ सुशील मोदी सफाई देत कहलन कि बिहार में कवनो मतभेद नइखे बाकिर यूपी में गठबन्हन ना भइला का चलते दुनु पार्टी अलगा अलगा प्रचार करत बाड़े.\nसंत गुरू रविदास के जयन्ती आजु पूरा देश में श्रद्धा से मनावल गइल.\nअगिला दस तारीख से रेलगाड़ी के रिजर्वेशन तीन महीना का बदले चार महीना पहिले करावल जा सकी. वेटिंग लिस्ट में तीन सौ लोग हो गइला पर दू गो कोच आ सात सौ हो गइला पर पूरा एगो अतिरिक्त ट्रेन लगा दिहल जाई ओह ट्रेन का पाछा. अबहीं ई सुविधा कुछ गिनल चुनल ट्रेन में शुरू होखे वाला बा. एहसे दलालन का हरकत पर काबू मिल पाई.\nगोवा में कांग्रेस के टिकट बँटवारा के पहिलका सूची निकलते बगावत शुरू हो गइल बा.\nअमेठी में सोनिया के दामाद राबर्ट वाड्रा के जुलूस रोके वाला पर्यवेक्षक के गोवा तबादल कर दिहल गइल बा बाकिर एह तबादला पर उनइस फरवरी ले रोक रही, मुख्य चुनाव आयुक्त के कहना बा कि पर्यवेक्षक पवन सेन के तबादला के फैसला पहिलही लिहल जा चुकल रहे.\nएयरलाइंस अब सीधे अपना खातिर ईंधन आयात कर सकीहें. केन्द्र सरकार एकर अनुमति देबे के फैसला कइलसि.\nकेन्द्र सरकार अब अपना खातिर अधिकार बना लिहलसि कि ऊ चाहे त पन्द्रह साल के सेवा का बाद कवनो आईएएस के रिटायर करा सकेला. बस तीन महीना के नोटिस भा तीन महीना के वेतन भत्ता देबे के पड़ी. अइसने मौका पचीस साल सेवा पूरा भइला पर भा अधिकारी के उमिर पचास साल चहुँपलो पर हो सकेला. एह अधिकार से अब सरकार अपना अधिकारियन पर अँकुशा लगावे में सफल रही आ नेता आपन बात मनवा सकीहें.\nमहाराष्ट्र में २७ गो जिला परिषद आ ओकनी का नीचे के पंचायत समितियन में आजु मतदान करावल गइल.\nजनता के विरोध का चलते मालदीव के राष्ट्रपति मोहम्मद नशीद इस्तीफा दे दिहले आ उपराष्ट्रपति मोहम्मद वाहिद के सत्ता सँउप दिहले बाड़े. एगो जज के गिरफ्तार करे के आदेश का चलते खिसियाइल जनता के विरोध उनुका के मजबूर कर दिहलसि. जज एगो सरकार विरोधी आदमी के रिहा करे के आदेश दिहले रहले.\nभारत आ मॉरिशस का बीच मॉरिशस में राजीव विज्ञान केन्द्र में एगो प्लेनेटेरियम लगावे आ शिक्षा, वस्त्र, खेल वगैरह मामिला में पाँच गो समझौता पर दस्तरखत भइल बा. प्रधानमंत्री मनमोहन सिंह आ भारत यात्रा पर आइल मॉरिशस के प्रधानमंत्री नवीनचन्द्र रामगुलाम का बीच शिष्टमंडल स्तर के बातचीत का बाद ई समझौता भइली सँ.\nसीरिया में हिंसक वारदातन में चार गो सुरक्षा बल जवानन समेत पचीस लोग मरा गइल. अबही ले सीरिया में छह हजार से अधिका लोग के जान जा चुकल बा.\nफिलीपीन्स के मध्य प्रांत नीग्रो ओरियंटल द्वीप में आइल भूकंप में कम से कम ४४ लोग के जान जाये के खबत बा.\nअमरीका ईरान पर अउरी कड़ा प्रतिबंध लगा दिहलसि.\nसंसद के बजट सत्र बारह मार्च का दिने राष्ट्रपति के अभिभाषण से शुरू होखी. रेल बजट चौदह मार्च के आ आम बजट सोलह मार्च के पेश कइल जाई. आर्थिक सर्वे के रपट पन्द्रह मार्च के जारी होखी. बजट सत्र के पहिला दौर बीस मार्च ले चली आ फेर दुसरका दौर चौबीस मार्च से शुरू होके बाईस मई ले चलावल जाई.\nसार्वजनिक वितरण प्रणाली में जरूरी सुधार पर चरचा करे खातिर सगरी राज्यन के खाद्य आ कृषि मंत्रियन के बइठक आठ आ नौ मार्च के दिल्ली में बोलावल गइल बा.\nतिकोनिया एकदिना क्रिकेट मैच में बुध का दिने भारत आ श्रीलंका का बीच मैच होखी.


प्रियंगका के गोल के मदद से भारत मिस्र के 1-0 हरवलस - खबर भोजपुरी\nBy कुमार आशू\t On Apr 7, 2022\nप्रियंगका देवी के गोल से भारतीय महिला फुटबॉल टीम मंगलवार के जॉर्डन के प्रिंस मोहम्मद स्टेडियम में पहिले फ्रेंडली मैच में मिस्र की कम रैंकिंग वाली टीम के 1-0 से हरवलस. भारतीय टीम के ओर से ई प्रियंगका के पहिला गोल रहल. पहिले हाफ में भारतीय टीम दुनिया के 95वें नंबर के मिस्र के टीम के खिलाफ दबादबा बनवले के कोशिश कइलस. कप्तान आशालता देवी 18वें मिनट में अच्छा मूव बनवली लेकिन लमहर दूरी से मारल उनकर शॉट पर गेंद के कब्जा में लेवे वाली अंजू निराश कइली.\nएकरे2मिनट बाद मनीषा के गोल कइले के बेहतरीन मौका मिलल लेकिन दालिमा के पास देहले पर दाहिने छोर से उनके शॉट के मिस्र के गोलकीपर रोक देहलस. भारत लगातार हमला बोल के विरोधी टीम के दबाव में रखलस अउर एकर फायदा मेहमान टीम के 30वें मिनट में मिलल जब प्रियंगका उनके बढ़त दिया देहली जौन अंत में निर्णायक गोल साबित भइल.\n2383310cookie-checkप्रियंगका के गोल के मदद से भारत मिस्र के 1-0 हरवलसyes\nजंगल के बीचे बसल बाड़ी बुढ़िया माई, जानीं एह मन्दिर के पूरा इतिहास\nKKR vs MI IPL Match: कोलकाता ने मुंबई इंडियंस को5विकेट से हरवलस\nकनाडा के फुटबॉल टीम 36 साल बाद विश्व कप में जगे बनवलस


भिखारी ठाकुर जी पऽ लिखल संजय सिंह जी के एगो आलेख नचनिया | जोगीरा\nHome आलेख भिखारी ठाकुर जी पऽ लिखल संजय सिंह जी के एगो आलेख नचनिया\nभिखारी ठाकुर जी पऽ लिखल संजय सिंह जी के एगो आलेख नचनिया\nसंजय सिंह जी\n18 दिसम्बर 1887 । देश सुनुगत रहे । बिहार 1857 से गंगा किनारे जरत चिता के आगि में आपन भविष्य देखत रहे । रोज कुछ माई बिन बेटा के हो जा सन । कुछ बहिनन के कपार पर से भाई के कलाई उठ जाव । कुछ सुहागिन के सेनुर पोंछा जाव । गंगा किनारे के चिता के आग कबो मद्धिम ना पड़े । 30 बरिस हो गइल रहे क्रांति के । कुँवर सिंह के कथा एक एक जबान पर नाचत रहे । गांव गांव में क्रांति आ आजादी के बात होखे । अइसने समय में कुतुबपुर दियरा में जनम भइल भिखारी के । जनमते हाथ मे छूरा आ कइंची मिल गइल । देश अंग्रेजन से लड़े वाला योद्धा जोहत रहे ।\nबिहार ढोंग आ कुरीतियन से लड़े वाला नचनिया दिहलस । नचनिया – सांस्कृतिक योद्धा- भिखारी ठाकुर । इहे नचनिया मर चुकल उम्मेद में उल्लास के बिया बोवलस । डेरा के अपना पलानी में सिपुटल लोगन के पंचलैट के रोशनी में खींच लियाइल । ओहि रोशनी से निकलल रहे राह समाज सुधार के । राजा राम मोहन राय आ ईश्वर चंद्र विद्यासागर जवन काम गंगा सरजू के किनार पर ना कर सकल लो, भिखारी चुटकी बजा के क दिहलन । घरे घरे जा के ना । अपना लगे बोला के । आपन नाच देखा के । आपन नौटंकी देखा के ।\nजहँवा नाच नधाव । कोस भर ले हाला हो जाव । गांव के गांव खाली । “बिदेशिया” के बिदेशी जब अपना प्यारी सुंदरी से कलकत्ता जाए के जिद करे नू त चोंप पकड़ के बइठल भुलेटना के रोंवा सीहिर जाव । ओकरा याद परे लागे दू दिन पहिले के बात जब अपना बिंदिया से कलकत्ता जाए के जिद पर अड़ गइल रहे । जइसे जइसे कथा आगे बढ़े उ डूबत जाव उतरात जाव । पूरा कलकत्ता देख लेव अपना आंख से । शहर के ताम झाम, ताश के खेला, रखेलिन के माया , मेहरारू के वियोग सब कुछ ओकरा सामने झलक जाव । नाटक खतम भइला के बाद उ रुकल ना । ओकरा गोड़ में जइसे बिजली के करंट लाग गइल होखे । सीधे अपना बिंदिया के लगे गइल । अँकवारी भर के करेजा फार रोआई रोवलस । जइसे जिनगी खतम होखे वाला रहे आज के बाद । लोर पोंछत बस अतने कह पइलस बिंदिया से- हम तोरा के छोड़ के कहीं ना जाएब….कब्बो ना जाएब ! कोस भर दूर भिखारी आपन गाजा बाजा समेटत मुस्की मारत रहले । उनका पता ना रहे कि आज एगो प्यारी सुंदरी के वियोग हर लेले बाड़े उ !\nभाई बिरोध के खेला जइसहीं शुरू होखे । पुतुल काका के बहार आ जाव । नाटक खतम भइला के बाद महीना दिन ले कउड़ा बइठ के गांव भर के समझावत रहस । कवनो कुटनी के फेरा में मत रहिहs लो । ना त भिखारी बाबा के भाई बिरोध वाला हाल होई । देखलs लो नू – तीन गो भाई । आपस में भयंकर प्रेम । बड़का संत । छोटका बाछी । मझिला डाढ़ी में के झुलुआ । झुलुआ झुलल । मेहरारू के बात में आके भाइये के मार दिहलस । दू हिस्सा संपति के फेरा में जेलो गइल आ भाइयो गँववलस । एगो कुटनी के चक्कर में पूरा परिवार तहस नहस । गांव के कउड़ा से निकलल बात धुंवा बन के हर छप्पर पर जाव । कवनो खल चरित्र जइसहीं घर में आवे ई धुंवा ओकरा के छाप लेव । एह सब से अनजान भिखारी ठाकुर अपना अगिला नाटक के छंद लिखत रहलन ।\nबेटी वियोग के पहिला मंचन रहे । बड़का घर में बेटी के शादी तय क के सुरेमन काका के मन हलुक हो गइल रहे । नाटक देखे चल दिहलन । चलत चलत काकी कहले रहली – हम जागले रहब । आएब त हमरो के कथा सुनाएब । महीना दिन बाद हमनियो के त बेटी वियोग झेलहीं के बा । नाटक शुरू भइल । कम उमिर के लइकी । चार गुना उमिर के दुलहा । बेटी दुलहा के झुलल चाम देख के चीत्कार उठतिया । बाबूजी के कान्ह पकड़ के विलाप क उठतिया – “चेरिया के छेरिया बनवलs हो बाबूजी !”\nसुरेमन काका गमछा से लोर पोंछत दउरत रहलें । काकी जइसहीं किल्ली खोलली करेजा फार के रोवे लगलन । काकी अतने पूछले रहली -” का भइल ! ढेर रोआ दिहलस का बेटी वियोग !” काका कहले रहलन -“उ बेटी वियोग ना रहे रे बुचिया के माई ! बेटी बेचवा रहे । कुल खानदान आ पइसा रुपिया देख के हम अपना बेटी के बेमेल बियाह ना करब रे ! हमार आंख खुल गइल हो भिखारी बाबा ! बेटी के बियाह ओकरा लाएक बर से करब ! अपना चेरिया के छेरिया ना बनाएब ।” बिना कवनो हो हल्ला के मल्लिक जी गुहाटी के ट्रेन में चद्दर तान के सुतल रहलन ।\n10 जुलाई 1971 के महान सांस्कृतिक लोक नायक भिखारी ठाकुर समाज के ठहरल पानी में ढेला फेंक के हमनी के बीच से विदा लिहलें । पुण्यतिथि के अवसर पर नमन बा भिखारी बाबा के । एगो अइसन योद्धा के जवन अपना गोड़ में घुंघरू बांध के अपने नाचल आ जकड़ल समाज के अपना ताल पर नचवलस ।\nपिछला लेखकवि ह्रदयानन्द विशाल जी के लिखल कुछ कविता\nअगिला लेखआशीष सिंह बंटी ने बैरी कंगना2में राजा के किरदार से दर्शकों के दिल में बनाया जगह\nआलिंगन, गले लगाना


भीड़ का बीच अकेला होखला के दुख.. – Anjoria\nभीड़ का बीच अकेला होखला के दुख..\nअप्रैल 30, 2011 भीड़ का बीच अकेला होखला के दुख\n80 के दशक के एगो गाना हजारन दिल के छूवत ऊ तार खनका दिहले रहुवे, ओह भावना के उभार दिहले रहुवे जवना के लोग महसूस त करत रहे लेकिन या त लोग का लगे बयान करे लायक शब्द ना रहत रहे भा हिम्मत. एह गाना का साथ हर ऊ आदमी अपना के जोड़ के देखत रहुवे जे कवनो छोट शहर से आ के कवनो बड़ शहर भा मेट्रो में अपना के डूबत बिलात देखत रहुवे.\nअपना के एगो महानगर का भीड़ में डूबल असहाय हो के टुकुर टुकुर देखल आ कुछ ना कर पावे के बेबसी. एगो महानगर में अपनन से कटत आ फेर ओकरा के सही ठहरावे खातिर अपने के बिसरावत रहल. हँ, ई उहे दौर रहे जब दुनिया का साथ साथ हिन्दुस्तानो का महानगरन में रहे वाला लोग बदले लागल रहे. एहसे पहिले कि बात आगा बढ़ाईं ओह गाना के मुखड़ा पढ़ लिहल जाव….\n‘सीने में जलन, आंखों में तूफ़ान-सा क्यूं है. इस शहर में हर शख़्स परेशान-सा क्यूं है.. दिल है तो धड़कने का बहाना कोई ढूंढे, आईना हमें देख के हैरान-सा क्यूं\nहै. सीने में जलन आंखों में तूफ़ान-सा क्यूं है.’\nपिछला 25 बरीसन में एह गाना के शाश्वतता में कवनो बदलाव नइखे भइल. हँ जवन बदलाव आइल बा ऊ ई कि अब ई भाव महानगरे ले सीमित नइखे रहि गइल. अब छोटको शहर कस्बा में रहे वाला लोग एह गाना के मर्म बखूबी महसूस करे लागल बाड़े आ अपना जिनिगी के बेरंग होखत देखला का बावजूद कुछ कर पावे के बेंवत नइखे.\nफौरी तौर पर हमनी का एकरा के समाज के बदलत चेहरा, भारतीय संस्कारन के खतम होखे के मिसाल, परिवारन के टूटे के प्रक्रिया, ‘एकला चलो रे’ के हमनी के चाहत, न्यूक्लियर परिवारन के चलन, कंज्यूमर कल्चर के प्रचलन अउर ना जाने का का कहि के कन्नी काट सकीलें. कुछ लोग, खासकर के मनोवैज्ञानिक, एह अकेलापन के एहसास के भा फेर एकरा से पीड़ित आदमी के मानसिक रूप से कमजोरो मान सकेलें.\nबाकिर का इहे साँच बा ? का इहे ऊ कारण रहली सँ जवना चलते नोएडा में दू गो बहिन छह महीना ले अपना आप के पूरा दुनिया से काट के रखली सँ. खाइल बन्द कर दिहली सँ. कंकाल बनि के मौत के इंतजार करत एह दुनु बहिनन के टीवी पर देखके का रउरा इहे लागल कि अपना एह हालत खातिर ऊ खुद जिम्मेदार रहली सँ. का ई दुनु बहिन मानसिक रूप से अतना कमजोर हो गइल रहीं सँ कि मउअते एकमात्र रास्ता बाचल रहे ? का रउरा मानत बानी कि इंजीनियरिंग अउर अकाउंटिंग की पढ़ाई कर चुकल दुनु बहिनन में जिनिगी जिए के कवनो जज्बा बाचले ना रहे. महज बाप महतारी के मौत आ भाई से नाता टूटला का चलते ऊ दुनु अपना के मेटा दिहल बेहतर मनली सँ.\nना. ई साँच त कतई ना हो सके.\nकम से कम एक बात त दावा से कहल जा सकेला – अपना-आपके तिल-तिलके, रोज मरत देखे खातिर जवना हिम्मत के जरूरत होखेला ऊ कवनो मानसिक रूप से कमजोर भा विकृत आदमी में ना हो सके. सामान्य जिनिगी जिये के आदी एह दुनु बहिनन में जिये के चाहत पुरजोर रहल होखी. एकनियो के तमन्ना रहल होखी कि आपन एगो घर होखो, मरद होखसु, बाल बच्चा होखऽ सँ, सास ससुर होखसु, भरल पूरल परिवार होखे, नौकरी होखे, दोस्त होखसु, रिश्तेदार होखसु – ऊ सबकुछ, जवन हर केहू अपना जिनिगी में चाहेला. लेकिन कहीं ना कहीं कवनो खता रह गइल होखि आ फेर शुरु भइल होखी जिनिगी में खालीपन के ऊ सिलसिला जवना में ई दुनु बहिन एहतरह बिलात चल गइली सँ कि अपना आपे के मेटा देबे के ठान लिहली सँ. आ ई उहे बाति बा जवना पर हमनी सब के गौर करे के जरूरत बा.\nहमनी के ई सोचे के चाहीं कि आखिर हमनी के आसपास जे लोग बा, जे हमनी के करीबी दोस्त ह, जे हमनी के हित मित बा, ऊ लोग का अब अतना बेजाँय बेकार हो गइल बा कि ओह लोग का तरफ ध्यान देबे खातिर हमनी का लगे समये नइखे रहि गइल ? हमनी सब अपना काम में अउर अपना पारिवारिक उलझन में का अतना अझूरा गइल बानी जा कि केहु दोसरा खातिर समय निकालल हमनी खातिर बहुते बड़हन बाति हो गइल बा ? हमनी का त अपना दफ्तर के तनाव के परिवार पर हावी कर लिहिला जाँ आ फेर परिवार के दबाव से खुद के बचावे खातिर बाजार के रास्ता धर लेनी जा. टीवी चलाके पूरा परिवार टकटकी लगवले अपने अपने दुनिया में डूबल बिलाइल रहेला अगर ओकरा से फुरसत मिले त कंप्यूटर पर भा आईपॉड पर लागल रहेनी जा. आ अगर ईहो ना होखे त हमनि का सूतत रहेनी जा.\nअरे भाई, जब हमनिये का अपना-आपसे फुरसत नइखीं पावत त फेर केहू दोसरा खातिर वक्त कहाँ से निकाल सकीलें. हमनी का खुद ही अकेले रहल चाहत बानी जा आ जब अपना अकेलापन से मन उबियाले तब जा के आसपास पर नजर पड़ेला. अपना परिवार के, अपना दोस्तन के, अपना हिताईमिताई के तूड़े खातिर जतना हमनी का खुद जिम्मेदार बानी जा ओतना ऊ लोग नइखे जे हमनी का आसपास बा.\nतनी याद करीं, पिछला बेर कब हमनी में से केहू अपना महतारी, बापर, बीबी, बेटा भा बेटी का साथ बइठ के बेतरती के गप मरनी जा. कब हमनी में से केहू ई जाने के कोशिश कइल कि ऊ बहिन जे अपना पारिवारिक उलझन का बावजूद हमनी का हाथ पर राखी बान्हेले ओकर घर कइसे चलत बा. ऊ भाई जेकर बीवी काम का सिलसिला में कुछ दिन खातिर कवनो दोसरा शहर गइल बिया ओकर बच्चा घर पर आपन काम कइसे करत बाड़न सँ. फोने पर बेटा के आवाज सुनके दिनभर खुशी से गावे गुनगुनावे वाली महतारी से कब हमनी में केहु ई पूछल कि माई तोर गोड़ के दर्द बढ़ल त नइखे. हमनी का ई सब ना पूछीं. हँ ई जरूर कहीलें सँ कि आजु का जमाना में परिवार बाचल नइखे.\nअगर नोएडा के दुनु बहिनन से ओकनी के भाई हर दिन बतियवले रहीत, पूछले रहीत कि तू सब ठीक बाड़ू सँ नू, ना होखे त कुछ दिन खातिर बंगलुरु आ जा सँ –6महीना में एकहू बेर वक्त निकालके ओकनी से भेंट करे नोएडा आइल रहीत त का ऊ दुनु एही तरह टकटकी लगवले मउवत के इन्तजार करती सँ ? अगर ओकनी के कवनो सखी दोस्त ओकनी से बतियवले रहीत, ओकनी के मानसिक स्थिति समुझे के कोशिश कइले रहीत, त का ई दुनु खाइल-पियिल एह तरह छोड़ले रहती सँ ? अगर आसपास रहे वाला ओकनी के कवनो संबंधी ओकनी के पीड़ा, ओकनी के दर्द समुझे के कोशिश कइले रहीत त का आजु ओकनी में से कवनो के जान गइल रहीत, शायद ना.\nएह हादसा के सिर्फ एगो नाम दिहल जा सकेला – हमनी के खुदगर्जी.\nएको बेर सही, एह दुनु बहिनन के दिमाग अगर हमनी का पढ़े के कोशिश करीं, त का कुछ ना बितल होखी एकनी पर. सबसे पहिले दुनिया से खुद के काटल. हर तरह के मनोरंजन से खुद के महरूम कइल. हर रिश्ता से अपना-आपके अलगा कर लिहल. अपना हर चाहत के सिरे से कूंच दिहल. ख्वाहिशन के खून कर दिहल. तन्हाई के चादर एह तरह से ओढ़ल कि ओकरा पार कुछ न आ पावे. फेर एह सदमा के अपना भीतर एगो जख्म का तरह पोसल कि बाप-महतारी के मौत का बाद ओकनी का जिनिगी में कुछ ना बाचल. ओकरा बाद अपना आप के अतना मजबूत कइल कि अब तिल-तिल के मुअले ओकनी के नियति बा. भूख से कुलबुलात आंतन के दर्द के दिमाग के एकजुटता से मेटा दिहल. कमजोर पड़त पसलियन आ कांपत हाथन के थरथराहट के इरादा के एकाग्रता से नजरअंदाज कर दिहल आ फेर कंकाल बनके अपना बिगड़त चेहरा पर मौत के झुर्रियन के गँवे-गँवे गहिरात देखल. एहिजा त लिखल मुश्किल भइल बा, ई बह‍िन जवन झेलले होखीहन सँ ओकरा के महसूस कर सकल शायद हमनी में से केहू खातिर नामुमकिन बा.\nआ एह बेतरत जिनिगी आ बेवजह मौत के जिम्मेदार बानी सँ हमनी का – हमनी का जे एतना खुदगर्ज हो चुकल बानी सँ कि हमनी का लगे केहू खातिर वक्त हइये नइखे.\nआज 80 के दशक के ओह गाना के मुखड़ा होखल चाहीं… ‘सीने में जलन आंखों में तूफ़ान-सा क्यूं है. इस शहर में हर शख़्स इतना खुदगर्ज सा क्यूं है.’


There is an uproar in Mumbai due to rain but peace in Kolkata while situation is same Bhojpuri: मुंबई में “बाढ़” के हल्ला आ कोलकाता में शांति, आखिर काहें? – News18 Hindi\nBhojpuri: मुंबई में “बाढ़” के हल्ला आ कोलकाता में शांति, आखिर काहें?\nमुंबई में अगर एक-दू दिन भी बारिश हो जाला त पूरा देश में हो-हल्ला मच जाला, लेकिन कोलकाता में अइसन हालात होखे ला त कवनो खबर ना बन पावे ला. लोग भी शांत रहेला, काहें से कि कोलकाता के लोग जानता कि ई बाढ़ 24 घंटा के भीतर गायब हो जाई.\nLast Updated : July 28, 2021, 15:57 IST\nकोलकाता के बारे में कहाउत ह कि एइजा मुसरियो पेशाब क देले त सड़क पर ठेहुना भर पानी हो जाला. आ मुंबई के बारे में कहाला कि दिल्ली के साल भर के बरखा आ मुंबई पांच दिन के बरखा एके बराबर हो जाला. त ए दूनो कहाउत में अतिश्योक्ति अलंकार के रस बा. त ऊ कहाउते का कहाई कि जेकरा में अतिश्योक्ति अलंकार के रस ना होखे. रउवां सब जानते बानी कि अतिश्योक्ति अलंकार के बिसेसता ह कि ऊ बिषय के मैग्नीफाई क देला. बाकिर मुंबई के हाल बिसेस बा.\nओइजा जब बरखा का बाद सड़क, रेल लाइन आ मोटे में कहीं त पूरा महानगर पानी में छाती भर डूब जाला आ लोग ऊभ- चूभ होखे लागेला. त मुंबई आ कोलकाता दूनो महानगरन के सड़क बरखा भइला पर बढ़िया जाली सन. बाकिर ढेर हल्ला मुंबईए के होला. जहां देखीं, तहें मुंबई महानगर के हलचल ठप होखे के खबर आवता. आ कोलकाता के लोग शांत रहेला. कहीं हल्ला- गुल्ला ना. कोलकाता के लोग जानता कि ई बाढ़ 24 घंटा के भीतर गायब हो जाई. तलेले दुख सहि लेबे के बा. बाकिर मुंबई त माया नगरी ह. ओकरा के आर्थिक राजधानी कहल जाला. ग्लैमर आ अर्थ के जहां मेल होई ओइजा के कौनो गतिविधि हल्ला के कारण बन जाई.\nकोलकाता के लोग जानता कि हल्ला कइला से बढ़िया बा कि पानी उतरे के इंतजार क लिहल जाउ. आंकड़ा कहतारे सन कि मुंबई में ड्रेनेज सिस्टम बहुते पुरान बा. एतना पुरान कि करीब 25 मिलीमीटर पानी प्रति घंटा निकल सकेला, जबकि भारी बरखा भइला पर ज़रूरत परेला कि 993 मिलीमीटर प्रतिघंटा पानी निकलो. त पानी जब ओह स्पीड से ना निकली त चारो ओर पानी- पानी होई आ बाढ़ के रूप लेली. रोड पर जे बा, ऊ ओइजे फंसल रहि जाला. चाहे कार में होखे, चाहे मोटरसाइकिल में, चाहे बस में होखे, चाहे ट्रक में. महाराष्ट्र के बिसेसज्ञ कहेला लोग कि पूरा ड्रेनेज सिस्टम के बदल देबे के परी. एकर खर्चा अरब में आई. प्रशासन एकरा पर मंथन करत होखी. त एगो रिपोर्ट कहतिया कि उत्तरी मुंबई - बांद्रा आ कुर्ला के आसपास के इलाकन में बेतरतीब विकास भइल बा. एइजा बड़े बड़े बिल्डिंग बिना उचित ड्रेनेज सिस्टम के बनावल बाड़ी सन. बिल्डिंग बनावे के पहिले पानी के निकास के कौनो प्लानिंग नइखे भइल.\nखबर बा कि 1990 के दशक में तत्कालीन भारत सरकार के पर्यावरण मंत्रालय के बता दिहल रहे कि बांद्रा कुर्ला कांप्लेक्स के मंज़ूरी दिहला पर भविष्य में कई गो प्राकृतिक विपदा आ सकेली सन. बाकिर के सुनता. बर्तमान देख, भविष्य के देखता. बस बेतरतीब निर्माण भइल आ बाढ़ अउरी बिकराल रूप ले लिहलस. बिसेसज्ञ लोग ईहो कहता कि जनसंख्या त बेहिसाब बढ़ल बाकिर ड्रेनेज सिस्टम ऊहे रहल. जनसंख्या बढ़ी त पानी के इस्तेमाल करे वाला आ कचरा उत्पन्न करे वाला लोगन के संख्या आटोमेटिक बढ़ी. एकर प्रभाव निकासी व्यवस्था पर भी परी. सोशल मीडिया के आ गइला से कई गो नोकसान बा त फयदो बा. फायदा ई बा कि गड़बड़ी वाला जगहन पर आम आदमी वीडियो बना देता. सोशल मीडिया पर अइसन फोटो के भरमार बा, जौना में मुंबई के नाला, नाली आ गली प्लास्टिक कचरा से भरल बा. प्लास्टिक अउरी ड्रेनेज सिस्टम के जाम करता.\nअब कोलकाता के हाल पर आईं. कोलकाता समुद्र तल से 20 फीट ऊपर बा. कोलकाता पहिले कलकत्ता रहल ह. त सन 1911 ले, कलकत्ता देश के राजधानी रहल ह. ओकरा बाद राजधानी दिल्ली हो गइल. अंग्रेज देश के एह तत्कालीन राजधानी के ड्रेनेज सिस्टम बड़ा दुरुस्त बना दिहले सन. बाकिर सन 1930 के बाद कलकत्ता के तेजी से विस्तार होखे लागल. जनसंख्या के दबाव आ बेतरतीब बिल्डिंग बने लगली सन. बिल्डिंग बनावे के जौन बेसिक रूल/नियम रहले सन ओकरा के तूरि के मनमाना निर्माण भइल. कलकत्ता में ड्रेनेज/निकासी खातिर “खाल” (नहर) प्रणाली रहल ह. अबो कई जगह बा. टाली नाला (सन 1777 में बनल), सर्कुलर कैनाल के निर्माण पानी के निकासिए खातिर भइल रहे. अंडरग्राउंड सीवर सिस्टम भी बड़ा दुरुस्त रहे.\nकचरा के जौन समस्या मुंबई में बा, ठीक ऊहे कोलकाता में बा. एइजो प्लास्टिक के थैली के अंधाधुंध प्रयोग नाला- नाली जाम क देतारी सन. कौनो कचरा फेंके के बा, त कतने लोग नालिए में फेंकि देता. ई नइखे सोचत कि नाली जाम हो जाई. नाली कचरा फेंके खातिर ना ह. त कोलकाता में भी पुरान आ दुरुस्त ड्रेनेज सिस्टम के कचरा आ अवैज्ञानिक ढंग से बनल बिल्डिंग चुनौती देबे खातिर तेयार रहेली सन. ई कहाउत पुरान ह कि कोलकाता में चुहिया पेसाब क देले त ठेहुना भर पानी भरि जाला. त मान लीं कि एगो बिल्डिंग ड्रेनेज सिस्टम के बायकाट कके बनि गइल, त ऊहे बिल्डिंग काफी बिया सड़क पर पानी जमा क देबे खातिर. जब कोलकाता में बरखा होला त कुछ इलाका अइसन बाड़े सन जहां पानी के जमाव होखबे करी. जइसे महात्मा गांधी रोड, मुक्ताराम बाबू स्ट्रीट, सेंट्रल एवेन्यू, ठनठनिया, बेहला, कालीघाट, मटियाब्रुज, टालीगंज, उल्टाडांगा वगैरह इलाकन के सड़क पर जदि जम के बरखा हो गइल त पानी लगबे करी. रउरा जूता- मोजा खोलि के आपन पैंट ऊपर चढ़ा के पानी हेलत गते- गते चलहीं के परी.\nकोलकाता के विडंबना ई बा कि जबे बंगाल के खाड़ी में निम्न दबाव पैदा भइल, जोरदार बरखा शुरू हो जाला. जोर के हवा बहे शुरू हो जाला. बाकिर पानी लागो चाहे तूफान आओ, कोलकाता के लोग शांत रहेले. जानेले कि ई आपदा अल्प काल खातिर आइल बा. अगिला दिन तक ले ठीक हो जाई. बाकिर मुंबई में तनी पानी लागि जाउ आ तब देखीं. लागेला कि देश भर में हल्ला हो गइल. त देखल जाउ त मुंबई के बाढ़, बाढ़ ह आ कोलकाता के बाढ़ कुछु ना. हालांकि मुंबई के तुलना में कोलकाता अभियो सहज आ करुणामय बा. एकर वजह ई बा कि कोलकाता में मनुष्यता के तत्व अभी बांचल बा. हालांकि धीरे- धीरे ई तत्व गायब हो रहल बा. फिर भी बांचल बा. कबले बांची, कहल ना जा सकेला. (विनय बिहारी सिंह वरिष्ठ स्तंभकार हैं. यह उनके निजी विचार हैं.)


मोर्चाबंदी | Anjoria's Weblog\nTag Archives: मोर्चाबंदी\nआमिर खान के राहे राजीव दिनकर\nPosted on जून 12, 2012 by Anjoria\nअभिनेता राजीव दिनकर एह घरी आमिर खान का नक्शे क़दम पर चलत आपन बॉडी बनावत बाड़ें. राजीव दिनकर अइसन करत बाड़न फिल्म ‘मोर्चाबन्दी’ ला जवना में उनुकर जबरदस्त एक्शन बावे. शूटिंग सुल्तानपुर में भइल जहवाँ एगो राईस मिल में उनुका पर खतरनाक फायर स्टंट फिल्मावल गइल जवना बाद खुशी से राईस मिल के मालिक नवीन कुमार सिंह राजीव दिनकर के गले लगा लिहलन. राजीव दिनकरो के कहना बा कि अतना खतरनाक एक्शन ऊ एहसे पहिले नइखन कइलें.\nरौनक क्रियेशन अउर सिल्वर स्क्रीन क्रियेशन के बैनर में ‘मोर्चाबन्दी’ के निर्माता हई गीता श्रीवास्तव. कहानी, गीत, संगीत अउर निर्देशन सगरी डा॰ संजय श्रीवास्तव के बा. कलाकारन में राजीव दिनकर, मनोज टाईगर, श्री कनकनी, प्रीती आ रंजीव वर्मा के मुख्य भूमिका बा.\nकलाकार, फिल्म में प्रकाशित किया गया | Tagged मोर्चाबंदी, राजीव दिनकर\t| Leaveareply\nलेखक-निर्देशक संजय श्रीवास्तव क फिल्म ‘मोर्चाबन्दी’ के शूटिंग सुल्तानपुर में पूरा करा लिहल गइल. रौनक क्रियेशन अउर सिल्वर स्क्रीन क्रियेशन के बैनर तले बनत ‘मोर्चाबन्दी’ क निर्माता हई गीता श्रीवास्तव. एहमें मनोज टाईगर, राजीव दिनकर, श्री कनकनी, प्रीती अउर रंजीव वर्मा के मुख्य भूमिका बा. कथा, गीत आ संगीत खुद संजय श्रीवास्तव के बा. एहमें राजीव दिनकर कमला के स्टंट कइले बाड़न.\nडा. संजय श्रीवास्तव एहसे पहिले दिनेश लाल यादव ‘निरहुआ’ के ले के भोजपुरी फिल्म ‘हमका अईसा वईसा ना समझा’ बनवले रहलें.\nधूमधाम से भइल ‘मोर्चाबन्दी’ के मुहूर्त\nPosted on फ़रवरी 4, 2012 by Anjoria\n‘सुरसंग्राम’ के जरिये भोजपुरी प्रेमियन के दिल में उतर चुकल गायक मोहन राठौर अब भोजपुरी सिनेमा में बतौर मुख्य नायक अपना पारी के शुरुआत करे जात बाड़न. फिल्म के नाम ह ‘मोर्चाबन्दी’ आ एह में मोहन राठौर का अलावे मनोजो टाईगर नायक के भूमिका में नजर अइहें.\nपिछला दिने मनोज टाईगर आ मोहन राठौर के मुख्य भूमिका वाली एह फिल्म ‘मोर्चाबन्दी’ के मुहूर्त मुंबई के सन डिजीटल स्टूडियो में कइल गइल त भोजपुरी सुपर स्टार दिनेश लाल यादव ‘निरहुआ’ खुद मौजूद रहले टीम के हौसला अफजाई खातिर. मोर्चाबंदी के निर्मात्री हई गीता श्रीवास्तव आ गीतकार, लेखक आ निर्देशक हउवन डा. संजय श्रीवास्तव जे एहसे पहिले दिनेश लाल यादव ‘निरहुआ’ के लेके भोजपुरी फिल्म ‘हमका अईसा वईसा ना समझा’ बनवले रहले. संगीतकार बाड़े खुद डा. संजय श्रीवास्तव आ अजय प्रसन्ना.\nरौनक क्रियेशन के बैनर तले बनत एह फिल्म में रंजीवो वर्मा खास किरदार में नजर अइहें. निर्देशक डा. संजय श्रीवास्तव बतवले कि एकर शूटिंग बस्ती (उत्तर प्रदेश) जिला में अगिला महीना से करावल जाई.\nलीक से हटके बनेवाली एह फिल्म का गीत संगीत पर बहुते मेहनत कइल जात बा. मुहूर्त का मौका पर दिनेश लाल यादव, मनोज टाइगर आ मोहन राठौड़ फिल्म निर्देशक डा. संजय श्रीवास्तव के जमके तारीफ करत कहल लोग कि ई निश्चिते एगो अलगा तरह के फिलिम होखी.\n(शशिकांत सिंह आ रंजन सिंहा के रपट)\nइण्डस्ट्री न्यूज, कलाकार, गीत संगीत, फिल्म में प्रकाशित किया गया | Tagged मोर्चाबंदी, मोहन राठौड़\t| Leaveareply\nRT @BefittingFacts: Why are we not talking about this @rihanna? https://t.co/Ltxm4gWK0N 17 hours ago\nRT @iAakankshahere: कौन कहता हैं कुत्ता और बिल्ली साथ नहीं रह सकते..😸😸 https://t.co/KFn8HVK5xR 17 hours ago\nRT @UnSubtleDesi: 😍 https://t.co/pfHureatzB 18 hours ago\nRT @anuragtamrakar6: हिन्दुस्तान को पूछना ही पड़ता है? भारतदेश हिन्दुराष्ट्र के सर्वनाश का बीज दिल्ली मे बोया जा चुका है !👇🏾 ये बड़ी विचि… 18 hours ago\nRT @VickyAarya007: केरल जाऊँगा,बंगाल जाऊँगा,पंजाब जाऊँगा कनाडा भी जाऊँगा..बोलोगे तो मिया और रिहाना के पास भी जाऊँगा पर UP नहीं जाऊँगा : -… 18 hours ago


‘जान तेरे नाम’ रिकार्ड बिजनेस कइलसि – Anjoria\nभोजपुरी के टॉप निर्माता-निर्देशक रामाकांत प्रसाद आ नयका सुपरस्टार खेसारीलाल यादव के हालही में रिलीज फिलिम ‘जान तेरे नाम’ पूरा बिहार में रिकार्ड बिजनेसे करत बिया. पहिलके हफ्ता में ई फिलिम बिहार से 60 लाख से अधिका बिटोरलसि. हाजीपुर, मोतीहारी, आरा, बक्सर, छपरा समेत दो दर्जन सेंटर के सगरी पुरान रिकार्ड ध्वस्त हो गइल बा.\nरामाकांत प्रसाद एहसे पहिले भोजुपरी बॉक्स ऑफिस पर 8 गो सुपरहिट फिल्में दे चुकल बाड़न आ ‘‘जान तेरे नाम’’ उनुकर नउवीं हिट फिल्म हवे. ट्रेड पंडितन के कहना बा कि ‘जान तेरे नाम’ भोजपुरी के रिकार्ड व्यवसाय करे वाली फिलिम हो गइल. एहमें विराज भट्ट, तनु श्री आ प्रिया शर्मा वगैरह कलाकार काम कइले बाड़न


टटका खबर पर बियफे 11 जनवरी 2018 के कुछ खास खबर\nवाराणसी में बियफे का दिने देश के प्रधानमंत्री रहल लाल बहादुर शास्त्री के पुण्यतिथि पर अनेके कार्यक्रम आयोजित कइल गइल. एगो समारोह उनुका पैतृक निवास रामनगर में आयोजित भइल. राज्यपाल राम नाईक आ मुख्यमंत्री योगी आदित्यनाथ लखनऊ के लाल बहादुर शास्त्री भवन में आयोजित समारोह में शामिल भइनी आ आपन पुष्पांजलि अर्पित कइनी. योगी जी कहनी कि शास्त्री जी के सादगी आ सत्यनिष्ठा का राह पर हमनियो के चले के चाहीं.\nभोट पावे का मकसद से गुजरात में मंदिरे मंदिरे मूड़ी पटके वाला राहुल गाँधी के गोल के गिनल चुनल मुख्यमंत्रियन में शामिल कर्नाटक के मुख्यमंत्री सिद्धारमैया फेरु से हिन्दू आतंकवाद के जुमला उछालत अपना गैर हिन्दू वोट बैंक के पटावे के कोशिश में लाग गइल बाड़न. सिद्धारमैया के कहना बा कि भाजपा आ संघ देश में हिन्दू आतंकवाद पसारे के काम करत बाड़ें. सिद्धारमैया ते एह बयान का खिलाफ भाजपा अब कर्नाटक में करे लागल बिया. गुजरात चुनाव में मोदी के नीच कहला जइसने मुद्दा कांग्रेस भाजपा के परोस दीहले बिया.\nसाल 1984 के सिक्ख नरसंहार वाला दंगन के 186 मामिलन के जाँच खातिर सुप्रीम कोर्ट अब एगो स्पेशल जाँच दल बना दिहले बिया. दुख के बात बा कि भाजपा का लरकार का बावजूद एह मामिलन के जाँच में तेजी ना आ सकल.\nभारतीय अंतरिक्ष अनुसंधान संगठन -इसरो शुक का दिने कार्टोसैट दो श्रृंखला के एगो उपग्रह अंतरिक्ष में भेजे वाला बा. शुक का सबेरे साढ़े नौ बजे एकरा के आंध्र प्रदेश में श्रीहरिकोटा से प्रक्षेपित कइल जाई. एह दौरान एहसे कनाडा, फिनलैंड, फ्रांस, दक्षिण कोरिया, ब्रिटेन आउर अमेरिका के कुल 28 गो छोट छोट उपग्रहो छोड़ल जाई. भारते के आपन दू गो उपग्रह छोड़ाए वाला बा. कार्टोसैट-2 उपग्रह पांच बरीस ले काम करी.\nयूपी के बाराबंकी जिला में जहरीला शराब पियला का बाद एक दर्जन लोग के मौत हो गइल बा. सरकार सरे वालन का परिवार के दू दू लाख रुपिया के सहोयता देबे के एलान कइले बिया.\nवीर बहादुर सिंह पूर्वांचल विश्वविद्यालय, जौनपुर में शुक का दिने स्वामी विवेकानंद जयंती का मौका पर होखत समारोह में मुख्यमंत्री योगी आदित्यनाथ मुख्य अतिथि रहब.\nजौनपुर के मुंगरा बादशाहपुर इलाका से एसटीएफ एगो अपराधी के गिरफ्तार कइलसि जवन रुपिया ले के दोसरा के खून करत रहुवे.\nपंजाब के मोहाली में दू महीना पहिले एगो नवहिन से बलात्कार आ ओकर खून क के भागल कुकर्मी के बेतिया से गिरफ्तार कर लिहलसि बिहार पुलिस.\nखराब मौसम का चलते गोरखपुर ना आ सकल राज्यपाल राम नाईक लखनऊए से मोबाइल का जरिए महोत्सव के उद्घाटन करे के एलान कइनी. पहिला बेर राज्य लरकार एह बेर गोरखपुर महोत्सव के आयोजन कइले बिया. यूपी के मुख्यमंत्री रहल सपा अध्यक्ष अखिलेश यादव चुनौती दिहले बाड़न कि मुख्यमंत्री योगी जो एकरा के सैफई महोत्सव से बढ़िया से आयोजित क के देखा देसु. टाद करीं कि सपा सरकार का समय सैफई में सरकारी धन के लुटावल बालीवुड के हीरो हीरोइनन के नाच करावल जात रहुवे. तय बा कि वइसन नगई एह सरकार से होइए ना सकी.\nमिर्जापुर के विंध्याचल इलाका के कंतित मोहल्ला में नइहर में रहत एगो औरत के मौत आगि में जरला से हो गइल. आगि कइसे लागल एकर जाँच करत बिया पुलिस.\nबस्ती के छावनी इलाका में भइल एगो सड़क हादसा में दुबौलिया इलाका के महादेवा के रहे वाला मोटरसाइकिल सवार के मौत हो गइल.\nबाहुबली विधायक मुख्तार अंसारी के बियफे का दिने संजय गांधी आयुर्विज्ञान संस्थान से फेरु बाँदा ताल ला डिस्चार्ज क दीहल गइल बा. एक दिन पहिले सीना में दर्द का शिकायत प मरद मेहरारु दुनु जने के एहिजा भरती करावल गइल रहुवे.\nचारा चोर लालू प्रसाद यादव के कम सजा देबे के पैरवी करे के आरोप जालौन के जिलाधिकारी मन्नान अख्तर पर लगावल गइळ बा. सरकार एह आरोप के जोँच करावत बिया.\nबलिया के सुखपुरा इलाका में नोनिया छपरा गाँव में जमीन के झगड़ा ले के एगो बूढ़ के लाठी से पीटत जोन ले लीहल गइल.\nवाराणसी के भेलूपुर इलाका में दुर्गाकुण्ड का लगे शराब के नशा में धुत्त हो के फूहड़ डांस करत आठ गो अधउघार नवहिनियन समेत 32 लोग के पुलिस गिरफ्तार क लिहलसि.


शहनाई के शहंशाह ‘भारत रत्न’ बिस्मिल्लाह खा – Hum Bhojpuria\nशहनाई के शहंशाह ‘भारत रत्न’ बिस्मिल्लाह खा\nशहनाई के शहंशाह 'भारत रत्न' बिस्मिल्लाह खा\nTags: #MahendarMisir , #मारीशस मारीशस_के_पीएम , AnirudhJagannath , BhojpuriGeet , BismillahKhan , Chaita , PM_Of_Mauritius , UstadBismillah Khan , भोजपुरीचैती , भोजपुरीपढ़ाईं , भोजपुरीपढ़ीं , मैना\nजयंती विशेषः जन्म : 21 मार्च, 1916\nमृत्यु : 21 अगस्त, 2006\nलेखक : डॉ. सुनील कुमार पाठक\nबिहार के सपूत बिस्मिल्लाह खां के जन्म बक्सर जिला के डुमरांव के पटवा टोली में भइल रहे। साहित्य, संगीत आउर कला के भरपूर सम्मान आ राज्याश्रय प्रदान करेवाला डुमरांव के महाराज बिस्मिल्लाह खां के परदादा जनाब पीरबक्श के बनारस से बोला के अपना इहां भरपूर आदर-भाव से सत्कार कइले रहनी। जनाब पीर बक्श के बेटा रसूल बक्श आ रसूल बक्श के बेटा पैगम्बर बक्श ऊर्फ बचई मियां रहनी (जेकर लाड़ला बिस्मिल्लाह खां 'शहनाई के शहंशाह' के नाम से पूरा दुनिया में मशहूर भइनी।)\nबिस्मिल्लाह खां के तीन पीढ़ी डुमरांवे में रहल रहे। बिस्मिल्लाह जी जब से होश सम्हरनी, तब से भारतीय संगीत के सबसे प्राचीन आ लोकप्रिय वाद्ययंत्र शहनाई के तरफ उहां के झुकाव रहल। बाद में तऽ ई अनुराग एतना ले बढ़ गइल कि शहनाई आ बिस्मिल्लाह साहेब दूनू एक दोसरा के पर्याय हो गइले।\nबिस्मिल्लाह साहेब के पिताजी पैगम्बरो साहेब के शहनाई-वादन के उस्ताद मानल जात रहे। सांच पूछल जाव तऽ 'शहनाई' बिस्मिल्लाह खां के विरासत में मिलल रहे उनकर दादा अउर परदादा भी शहनाई के उस्ताद रहनी। ना खाली ददहर के खानदान बलुक मामा विलायत हुसैन आ छोटका मामा अली बक्श साहेब से शहनाई-वादन के गुर बिस्मिल्लाह खां भरपूर सिखले रहनी। दूनू मामा लोग जब रियाज करे बइठे, तऽ बालक बिस्मिल्लाह बड़ा प्रेम से बइठ के उहां सबके सुनस-गुनस आ मोका पा के खुदो शहनाई के होठ से सटा लेस।\nअपना बाबूजी के आपन प्रेरणा-स्रोत स्वीकारे वाला बिस्मिल्लाह खां जी अपना छोटका मामू अली बक्श साहेब से शहनाई-वादन के शिक्षा लेले रहनी। अपना ममहर बनारस में शहनाई के विधिवत सब गुर सीखेवाला बिस्मिल्लाह साहेब बहुत कमे उमिर में संगीत समारोहन के सिंगार बन गइल रहनी। ठुमरी, कजरी, चइती आ ना जाने केतना-केतना धुन में महारथ हासिल क के, उहां के हर महफिल के बादशाहियत हासिल कऽ लेबे में माहिर हो गइल रहनी। बचपने में ख्याल गायकी आ अउरो कइगो रागन पऽ उहां के बढि़या पकड़ बन गइल रहे।\nशुरुआतिये दौर में ढेर नाम आ जश कमइला के बावजूदो उहां के विदेश-दौरा पर जाये के कवनो उत्सुकता ना रहत रहे। हवाई यात्रा से उहां के काफी घबरात रहनी। 1965 में लंदन जा के कार्यक्रम देवे के जब उहां के नेवता मिलल तऽ आपन यात्रा टाले के खेयाल से उहां के एगो शर्त रख दीहनी कि 'हम तबे जायेब जब हमार सगरी समाजी लोग जाई।' 1966 ई. में दोबारा नेवता आइल आ ई बतावल गइल कि सगरी शर्त माने खातिर आयोजक तइयार बाड़न, तब उहां के आपन मन-मिजाज हार-पाछ के बनवनी। उहां के सब समाजी संगे मक्का-मदीना घुमावल गइल आ फेरू उहां के एडिनबर्ग सबकरा साथे पहुंचनी। ओजवा के संगीत-समारोह में बिस्मिल्लाह खां के शहनाई-वादन के जादू सिर चढि़ के बोलल आ उहां के ओजवा के अखबारन के सुर्खी बन गइनी। बाद में खां साहेब जहाज से अमेरिको गइनी आ अपना प्रतिष्ठा के पताका लहरा के लवटनी। एक बेर अहस खुल गइला के बाद तऽ लगातार बिदेशन से उहां के बोलावा आवे लागल आ ओजवा जा के बिस्मिल्लाह खां भारतीय संगीत आ अपना 'शहनाई-वादन' के काफी लोकप्रिय बना दिहनी।\nबिस्मिल्लाह जी वचन के पक्का आ ईमानदार आदमी रहनी। जेतना बड़ कलाकार ओतने बड़ आ सच्चा इंसान। एचएमवी कम्पनी के एगो अधिकारी श्री जीएन जोशी आपन एगो किताब -'डाऊन मेलोडी लेन'(1984) में लिखलें बाड़न कि 'मुम्बई में अप्रैल महीना में एगो बड़हन संगीत समारोह हर साल होत रहे। बिस्मिल्लाह जी ओकर उद्घाटन करत रहनी। ओही दौरान कम्पनी खातिर रिकॉर्डिंग करावे के हम निहोरा कइनी। कार्यक्रम शनिचर के शुरू होखे वाला रहे। हमनी के एक दिन पहिले शुक्रवार के रिकॉर्डिंग के दिन रोपनी जा। शुक्रवार के जुम्मा के नमाज के चलते उस्ताद बिस्मिल्लाह खां तय कइनी कि रिकॉर्डिंग सबेरे 8:30 बजे से होई। उहां के अपना वचन के मोताबिक सबेरे ठीक 8:15 बजे स्टूडियो पहुंच गइनी। आंख पर करिया चश्मा पेन्हले आइल रहनी। हम पूछनी कि करिया चश्मा काहे चढ़वले बानी? बोलनी -रियाज में तनिका देरी हो गइल रात। आंख गड़त बिया। एही से लगा लेले बानी। हम कहनी- 'रउरा ना आवे के चाहत रहल हटे तब।' उहां के जवाब प्रेरणादायी रहे-'हम रउरा के वचन दे दिहले रहनी। हम ई ना सुने के चाहीले कि केहू कहो कि उस्ताद कहके ना अइले। वादाखिलाफी के आरोप हमरा से बर्दाश्त ना हो सकेला।' बिस्मिल्लाह साहेब के अइसन विचार एह बेरा के ओह कलाकारन के माथा ठनकावे खातिर काफी बा जे करार ना निभावल अपना महानता के पैमाना मान लेत बा लोग।\nबिस्मिल्लाह खां के भोजपुरी संस्कृति, भाषा आ भोजपुरिआ लोग से बड़ा लगाव रहे। भोजपुरी कजरी, पूरबी, ठुमरी आ अउरो कइगो धुन पऽ आधारित गीतन के पूरा दुनिया में उहां के बेहद लोकप्रिय बनवनी। भोजपुरी लोकगीतन आ संस्कार गीतन के शहनाई पऽ सुना के उहां के जन-मानस के खूब रिझवनी। हिन्दी-भोजपुरी फिल्मन में उहां के शहनाई-वादन सिने-जगत में खूब नाम कमइलस।\nबिस्मिल्लाह खां के डुमरांव के पटवा टोली स्थित पैतृक निवास के 'स्मारक' के रूप में विकसित करे के दिशा में सरकार के ठोस कदम जल्दिये उठावे के चाहीं, ताकि उहां के स्मृति के सहेजल जा सके आ बिहार के एह सपूत के ईयाद में सरधा के फ़ूल हर साल चढ़ावल जा सके।\n(लेखक के कई गो किताब छप चुकल बा, जवना में कविता का सर्वनाम कविता संग्रह 2- उमड़े निबन्ध मेघ निबंध संग्रह प्रमुख बा।)\n« ‘हमार काशी आ गंगा ले आ दऽ, अमेरिके में बस जाइब’राउर पाती »


मिथिला टॉकिज के फिलिम ‘‘इज्जत’’ के शूटिंग पूरा भइल – Anjoria\nमिथिला टॉकिज के फिलिम ‘‘इज्जत’’ के शूटिंग पूरा भइल\nभोजपुरी फिल्म निर्माण के अगिला कतार के कंपनी मिथिला टॉकिज के बैनर तले बनत भोजपुरी फिल्म ‘‘इज्जत’’ के शूटिंग पिछला दिने राजपीपला (गुजरात) के विभिन्न लोकेशनों पर पूरा कर लिहल गइल.\nनिर्माता मनोज चौधरी, निर्देशक बाली, छायांकनकर्ता जहाँगीर सैयद, नृत्यगुरू बाली अउर नरेन्द्र शर्मा, संपादक गोविन्द दूबे, एक्शनमास्टर इकबाल सुलेमान, आ कला निदेशक विजय दास हउवें.\nजुबली स्टार दिनेशलाल यादव ‘‘निरहुआ’’ का संगे एह फिलिम में हॉट गर्ल मोनालिसा, प्रतिभा पाण्डे, मनोज टाईगर, ब्रजेश त्रिपाठी, मनीष चतुर्वेदी, गौरीशंकर, पुष्पा वर्मा, सुबोध सेठ, अभय राय, प्रिया सिंह आ दीपक भाटिया के खास भूमिका बा. सीमा सिंह पर खास आईटम गीत फिल्मावल गइल बा.\nएह घरी एकर संपादन के काम मुम्बई मैं जोर शोर से चलत बा.\n‘गंगादेवी’ चौदह सितम्बर से रिलीज होखी\n‘‘हंटरवाली’’ बनली पाखी हेगड़े


बिहार: जंगलराज के सहारे सत्ता तक पहुंचने में जुटा राजग ! - आईएएनएस न्यूज़\nHome > आईएएनएस > बिहार: जंगलराज के सहारे सत्ता तक पहुंचने में जुटा राजग !\nPublished : 04 Nov 2020 at 1:56 PM IST


Dec 6, 2011 खबर, खेल, दुनिया, देश, मनोरंजन, व्यापार\n(सोमार,5दिसंबर)\nभारत, जापान अउर अमेरिका का बीच तितरफा बातचीत 19 दिसम्बर के वाशिंगटन में होखे वाला बा जवना में एशिया प्रशांत इलाका के ढेरहन मुद्दन पर बातचीत होखी.\nविधानसभा में धान के बोरी लिहले चहुँपले एगो विधायक. एह चलते विधानसभा में नियुक्त तीन गो पुलिस अधिकारियन के मुअत्तल कर दिहल गइल.\nआंध्र विधानसभा में कांग्रेस सरकार का खिलाफ ले आवल अविश्वास प्रस्ताव पारित ना हो सकल काहे कि सरकार के बहुमत बहुते मजगर बा.\nगृह मंत्री पी. चिदम्बरम सोमार का दिने हैदराबाद में आतंकवाद निरोधक राष्ट्रीय सुरक्षा गार्ड (एनएसजी) के ईलाकाई केंद्र के उद्घाटन कइलन.\nयातायात के बढ़त दबाव, जीवन शैली से जुड़ल रोग आ प्रदूषण जइसन मुद्दन से निपटे खातिर साइकिल के इस्तेमाल के बढ़ावा देबे खातिर मोटर-रहित परिवहन से जुड़ल शिष्टमंडल सोमार का दिने उपराष्ट्रपति से मिलल.\nभारत का तरफ से बोलावल गइल चउथका अंतर्राष्ट्रीय कर वार्ता सम्मेलन में दुनिया के अढ़ाई सौ प्रतिनिधि शामिल होखीहें.\nसुप्रीम कोर्ट का तरफ से बेअंत सिंह मौत मामले में दोषी करार जगतार सिंह हवारा के नोटिस भेजल गइल बा. हवारा के मिलल आजीवन कारावास के फाँसी के सजा में बदले के माँग कइल गइल बा.\nलोकपाल विधेयक पर संसद के स्थायी समिति विधेयक के मसौदा के आखिरी रूप देबे खातिर बुध का दिने बइठका करी आ अगिला हफ्ता संसद में रिपोरसत पेश कइल जा सकेला.\nसंसदीय कार्य मंत्री पवन कुमार बंसल के कहना बा कि खुदरा कारोबार में प्रत्यक्ष विदेशी निवेश खातिर संसद में चलत गतिरोध खतम करे खातिर सरकार जल्दिये एगो सर्वदलीय बइठक बोलाई.\nतनखाह बढ़ावे खातिर सगरी मनभेद मेटा देबे वाला संसद काम ना तनखाह ना का मुद्दा पर एकराय नइखन हो पावत. कुछ सांसद चाहत बाड़न कि अगर संसद ना चल पावत होखे त ओह दिन के तनखाह सांसदन के ना दिहल जाव.\nनेतवन के अपना मंच से दूर राखे वाला टीम अन्ना अबकी एगारह दिसंबर के जंतर मंतर पर अपना धरना में आवे आ बोले के नेवता दिहले बा जेहसे कि लोकपाल मुद्दा पर सार्वजनिक चरचा चलावल जा सके.\nभारत के नौसेना में 24 गो लमहर दूरी जाये लायक समुद्री टोही विमान शामिल कइल जा६.\nदिल्ली रिज क्षेत्र में रिहायशी इमारत बनावे के काम पर दिल्ली उच्च न्यायालय रोक लगवलसि.\nसर्वोच्च न्यायालय सोमा के कहलसि कि सरकार आ संसद के अधिकार में आवे वाला नीतिगत मामिलन में अदालतन के दखल ना देबे के चाही.\nकिशनजी के मरइला पर विरोध जतावे खातिर नक्सली अपना दू दिन के बंद का दौरान फेर झारखण्ड में रेल पटरी उड़ा दिहले,\nओडिशा में रेत से मूर्ति बनावे वाला कलाकार सुदर्शन पटनायक सोमार का दिने सदाबहार अभिनेता देव आनंद के बड़हन मूर्ति बना के आपन खास श्रद्धांजलि दिहलन.\nकश्मीर में पड़त कड़ाका के ठंड का चलते स्कूल बंद कर दिहल गइल बाड़ी सँ. लद्दाख में पारा शून्य से 11.4 डिग्री सेल्सियस नीचे आ गइल बा.\nआंध्र प्रदेश विधानसभा में आजु सोमार का दिने अविश्वास प्रस्ताव पर चर्चा शुरू हो गइल.\nजापान के फुकुशिमा परमाणु संयंत्र से रेडियोएक्टिव पानी समुन्दर में चहुँपल.\nरूस अफगानिस्तान के दिहल आपन 11 अरब डॉलर के करजा माफ कर दिहलसि.\nपेरु के राष्ट्रपति ओल्लांटा हमाला अरबों डॉलर के घोटाला का खिलाफ होखत प्रदर्शन का बाद देश में इमरजेन्सी लगा दिहले.\nपाकिस्तानी प्रधानमंत्री गिलानी के कहना बा कि पाकिस्तान अमेरिका आ नाटो का साथ आपन रिश्ता पर फेर से सोच विचार करी. पिछला दिने नाटो के हवाई हमला में पाकिस्तानी सेना के चौबीस गो जवान मरा गइल रहलें. अमेरिका के कहना बा कि पाकिस्तानी अधिकारियन से हमला करे के पहिले पूछल गइल रहे आ ऊ लोग हुँकारी भर दिहले रहुवे. पाकिस्तान के कहना बा कि ओकरा के गलत जानकारी दिहल गइल रहुवे. काल्हु बराक ओबामा जरदारी से फोन पर सैनिकन के मरइला पर अफसोस जतवलन बाकिर एह हमला खातिर माफी ना मँगलन. पाकिस्तान के कहना बा कि नाटो एह हमला के निंदा करो जेहसे अइसन घटना फेर मत दुहरावल जाव.\nब्रिटेन के लागत बा कि ओकरा किहाँ से विज्ञान, गणित अउर इंजीनियरिंग के पढ़ाई कर के अपना देशे लवटि जाये वाला विद्यार्थियन से ब्रिटेन के निर्माण उद्योग के नुकसान हो सकेला.\nरूस में भइल हाल का चुनाव में पुतिन के पार्टी के तगड़ा झटका लागल बा आ संसद में उनुकर समर्थन पहिले से कम हो गइल बा.\nअमेरिका के मैक्फर्सन स्क्वेयर से ‘ऑक्यूपाइ डीसी’ के 31 गो प्रदर्शनकारियन के गिरफ्तारी का बाद पुलिस आ प्रदर्शनकारियन के बीच के गतिरोध खतम हो गइल.\nदेश में 176 गो कोयला परियोजना मंजूरी के तिकवत बा.\nखुदरा कारोबार में एफडीआई मामिला के ठंडा बस्ता में डाले के बात कहलसि कांग्रेस.\nजानकार लोग केंन्द्र सरकार से कहले बाड़न कि बीमा के काम खातिर नियम तय होखे के चाहीं, बीमा कंपनियन में मालिक के अधिका हिस्सेदारी घटावे के समय सीमा तय कर दिहल जाव, बीमा कंपनी के दस साल पूरा भइला का बाद छब्बीस फीसदी से बेसी के हिस्सेदारी अधिका हिस्सेदारी मानल जाले.\nदेश में तेल रिफायनिंग क्षमता 2013 तक 23.8 करोड़ टन के हो जाई.\nसी-डॉट आपन ऑप्टिकल फाइबर प्रौद्योगिकी सरकारी आ निजी कंपनियन के दे दिहलसि जवना से कि तेज रफ्तार वाला इंटरनेट नेटवर्क बनावे में तेजी आवे.\nसोमार का दिने शेयर बाजार में मामूली गिरावट देखे के मिलल.\nबॉलीवुड अभिनेता अनिल कपूर के कहना बा कि धीरे धीरे अंतर्राष्ट्रीय फिल्म जगत भारतीय बाजार के महत्व समुझे लागल बा.\nअभिनेत्री करीना कपूर खुलासा कइली कि उनुका बाइक के सवारी से डर लागेला. जबकि ऊ ‘कमबख्त इश्क’ में अभिनेता अक्षय कुमार का साथे अउर ‘एजेंट विनोद’ में अभिनेता सैफ अली खान का साथ बाइक सवारी के सीन दिहले बाड़ी.\nमशहूर फिल्मकार शेखर कपूर के कहना बा कि सिनेमा अब सिर्फ “उत्पाद” बनके रहि गइल बा. शेखर के निर्देशन में आखिरी फिलिम ‘बैंडिट क्वीन’ साल 1994 में रिलीज भइल रहुवे.\nक्रिश के अगिला कड़ी के निर्देशन करत बाड़े ऋतिक रोशन. ऊ अपना पिता आ फिल्म के निर्देशक राकेश रोशन के सहायक का तरह काम करीहें.\nआमिर आ किरण राव के बेटा भाड़ा के कोख से जनमल. कुछ चिकित्सकीय कारण से किरण राव खुद बच्चा जने के लायक ना रहली.\n‘जोधा अकबर’, ‘दिल्ली-6’, ‘बंटी और बबली’, ‘गजनी’, ‘यमला पगला दीवाना’ जइसन सफलत फिलिमन में गीत गावे वाला बॉलीवुड पार्श्व गायक जावेद अली के कहना बा कि सूफी संगीत से गावे आ सुने वाला दुनु के सुकून मिलेला.\nअहमदाबाद में खेलल तिसरका एकदिना में भारत सोलह रन से हार गइल आ क्लीन स्वीप सपना रहि गइल. भारत एह शृंखला में 2-1 से आगा चलत बा.\nसैफ कप फुटबाल में अफगानिस्तान श्रीलंका के 3-1 से हरवलसि.\nआकलैंड में चलत हॉकी के एफआईएच चैम्पियंस ट्रॉफी में हॉलैंड आ आस्ट्रेलिया आपन आपम मैच जीतलन.\nएशियाई टूर के दिग्गज ली वेस्टवुड अगिला हफ्ता शुरू होखे जात थाईलैंड ओपन गोल्फ टूर्नामेंट में जीत का साथे एह साल के तिसरका खिताब अपना नामे कइल चहीहन.\nचैम्पियन गोल्फ खिलाड़ी टाइगर वुड्स दू साल बाद कवनो खिताब अपना नामे कइलन जब ऊ चेवरान वर्ल्ड चैलेंज गोल्फ टूर्नामेंट जीत लिहलन.


Lover Se Shadi (Khesari Lal Yadav) Lyrics – Lyrics in Hindi\nLover Se Shadi Is Bhojpuri Song Sung By Khesari Lal Yadav & Antra Singh Priyanka. Star Cast In This Video Are Khesari Lal Yadav & Anisha Pandey. It’s Released By Aadishakti Films Youtube Channel. This Song Is Written By Akhilesh Kashyap While Music Given By Shyam Sundar.\nLover Se Shadi Lyrics In Hindi :-\nदू दिन पहिले हों ! दू दिन पहिले हों !\nलभ मैरिज कई लेनी जा बियाह हो\nतू हवs यादव जी हम हई साह हो\nऐ जी ! बड़ा डर लागता |\nहम हई साह हो !\nतहरा बाबू जी से बात कईल चाही ले हो\nऐ जी ! तनी अपना बाबू जी से बात करी ना !\nरुकs लगावतानी !\nहs लगाई ना !\nहों पप्पा !\nहम बियाह कई लेली हों\nबियाह कई लेली है\nहमरा ले बतईले ?\nतू बियाह कईल तs हमसे बतइलs\nना बतइलs ?\nतs हम काहे के बताई ?\nअरे बोकवा ! तs कुछ दहेजो मिलल हs रे ?\nदहेज़ नहीं जे घंटा लिहs\nआ .. ससुरा !\nऐ डैडी डार्लिंगवा से कईनी मैरेज\nदू दिन पहिले हों\nपहिले हों !\nजूता से पिटईबे !\nतs मुँह बावs ना मिली दहेज़\nसाफ साफ कही ले हों\nकही ले हों !\nएक तs गलती कईले बानी जा हमनी के बरियार हों\nअईसन शादी से सुनले बानी टूटे ला घर परिवार हों\nटूटे ला घर परिवार हों !\nपिताजी एको थप्पड़ ना मरिहे\nघरे चलs प्यार बड़ी करीहे\nओहिजा होत का बा पता करs सही में हों\nअरे एक बार और लगाई ना\nरुकs एक बार फेर लगवातानी\nऐ पप्पा हों पप्पा\nहम सुहागरात मनाई लेली हों\nपंडी जी से देखवले हवे ?\nअरे तs सुहागरात में पलंग के जरुरत लागेला ई\nपंडी जी के थोड़ी लागेला ई\nकुजात छटवईबे का ?\nसुनs अखिलेश हमार कापsताटे रूह हों\nओहिजा जाये से पहिले देखs छोटका के मुँह हों\nसुनs सुनs खेसारी के रानी\nकुछ होई ना कहs तानी\nईहे सोची सोची टेंशन में डरी ले हो\nएक बार लास्ट परियाश करs\nरुक जा एक बार और लगाव हई\nऐ बाबू जी हों\nअरे लाईको हों गईल का रे ?\nहs हों गइल हई\nअरे अभी तs दू दिन पहिले कहs ताड़े की बियाह कईनी हs ?\nअरे जिओ के ऑफर बाटे डाउनलोड कर लेले हई बाबू जी !\nऐ डैडी डार्लिंगवा से कईनी मैरिज\nतोरा डार्लिंग के वार्निंग हैं घर मत लेके आना\nDu Din Pahile Ho ! Du Din Pahile Ho !\nTu Hawa Yadav Ji Hum Hayi Shah Ho\nAe Ji ! Bada Dar Lagata\nHum Hayi Shah Ho !\nTohra Babu Ji Se Baat Kail Chahi Le Ho\nAe Ji ! Tani Apna Babu Ji Se Baat Kari Na\nRuka Lagawatani !\nHa Lagayi Na !\nHo Pappa !\nHum Biyah Kayi Leli Ho\nBiyah Kayi Leli Hai\nHamra Le Bataile ?\nTu Biyah Kaila Ta Humse Bataila ?\nNa Bataila !\nTa Hum Kahe Ke Batayi ?\nAre Bokawa ! Ta Kuchh Dahejo Milal Ha Re\nAa.. Sasura !\nAe Daddy Darlingawa Se Kaini Marriage\nDu Din Pahile Ho\nPahile Ho !\nJuta Se Pitaibe !\nSaaf Saaf Kahi Le Ho\nKahi Le Ho !\nEk Ta Galati Kaile Bani Ja Hamani Ke Bariyaar Ho\nAisan Shadi Se Sunale Bani Toote La Ghar Pariwar Ho\nToote La Ghar Pariwar Ho !\nPitaji Aeko Thappad Na Marihe\nGhare Chala Pyar Badi Karihe\nOhija Hot Ka Ba Pata Kara Sahi Me Ho\nAre Ek Baar Aur Lagayi Na\nRuka Ek Baar Fer Lagawatani\nAe Pappa Ho Pappa\nHum Suhagraat Manayi Leli Ho\nPandi Ji Se Dekhawale Hawe ?\nAre Ta Suhagraat Me Palang Ke Jarurat Lagela Ee\nPandi Ji Ke Thode Lagela Ee\nKujaat Chhatawaibe Ka ?\nSuna Akhilesh Hamaar Kapatate Rooh Ho\nOhija Jaye Se Pahile Dekha Chhotka Ke Muh Ho\nKuchh Hoi Na Kahatani\nEk Baar Last Pariyash Kara !\nRuk Ja EK Baar Aur Lagawa Hayi\nAe Babu Ji Ho\nAre Laiko Ho Gail Ka Re ?\nHa Ho Gail Hayi\nAre Abhi Ta Du Din Pahile Kaha Tade Ki Biyah Kaini Ha\nAre Jio Ke Offer Baate Download Kar Lele Hayi Babu Ji\nTora Darling Ke Warning Hai\nGhar Mat Lekar Aana\nmusic video song of Lover Se Shadi


पत्नी आ धर्म पत्नी – Anjoria\nजनवरी 25, 2015 जयंती पान्डेय, भोजपुरी, लस्टम पस्टम\nबाबा लस्टमानंद अक्सर अपना मेहरारू के केहु से परिचय करइहें त कहिहें कि ई हमार पत्नी हईं. रामचेला एकदिन पूछ बइठले – हो बाबा! तू , भउजी के धरमपत्नी काहे ना कहेलऽ? सब लोग त अपना मेहरारू के धर्मपत्नी कहेला.\nबाबा कहले – बाबू हो, आपन पत्नी पत्नी होले आ दोसरा के मेहरारू धर्मपत्नी. आ देखऽ हम त बड़ा नियम से एकदम शास्त्र में लिखला के मोताबिक बियाह कईनी आ एकदम कबो प्रेम विवाह के ना सोचनी. आ इहो जान ल कबो मेला-ठेला में लोग दोसर कवनो मेहरारू के संगे हमरा के देखे ला त अइसन आकबत बनल बा कि बेबतवले लोग बूझि जाला कि हमारा बहिन उहिन होई. हमार इमेज एकदम मोदी जी के सफाई अभियान नाहिन साफ बा. लोग इहो मान लेला कि जे कवनो गड़बड़ होईत त बाबा एह लेखा खुल्लम-खुल्ला ले के ना घूमते.\nतबो राम चेला के संतोष ना भइल. ऊ पूछले कि, ओहसे का ? बाबा तू सभ्य आदमी नाहिन भउजी के धर्मपत्नी काहे ना कहेलऽ?’\nबाब मचल गइले, कहले – हमरा कहे में कवनो आपत्ति नइखे. लेकिन ई बतावऽ कि रजमतिया के माई भा कवनो मेहरारू जब केहु से अपना पति के परिचय देले त काहे ना कहेले कि ई हमार धर्मपति हउअन? जब ऊ ना कह सकेली कि हम उनकर धर्मपति हईं त हम कइसे कहि सकेनी कि ऊ हमार धर्मपत्नी हई. जब हम धर्मपति ना हो सकीं त ऊ धर्मपत्नी कइसे हो सकेली. ई बात हम काली सिंह मास्टर से पूछनीं. ऊ सफा कहले कि हमरा मालूम नइखे कि धर्मपति नाम के कवनो शब्द होला. लेकिन तबो डिक्शनरी सवाच लेवे द. डिक्शनरी छान के हार गइले अइसन कवनो शब्द ना मिलल. धर्मपिता, धर्मभाई, धर्ममाता, धर्मबहिन , धर्मयुग , सहधर्मिणी आदि त बा लेकिन धर्मपति नइखे.\nअतने ना रामचेला हमार बात सुन के तूं हंसऽ मत. हमार बात तहरा एह से विचित्र लागऽता कि तूं ई बात सुनले नइखऽ. लेकिन बूझ जा कि धर्मपत्नी कवनो शब्द ह का? कबहीं कवनो अधर्मपत्नी सुनले बाड़ऽ? जब केहु अधर्मपत्नी ना हो सके त धर्मपत्नी कइसे होई. जब सब धर्मपत्नी पत्निये हई त पत्नी काहे ना कहल जाउ.\nअब रामचेला के बोली बंद.


स्मृति बनली ‘बिग मेमसाब’ – Anjoria\nस्मृति बनली ‘बिग मेमसाब’\nजुलाई 10, 2014 बिग मेमसाब, बिग मैजिक, स्मृति सिन्हा\nभोजपुरी सिनेमा के स्टार अदाकारा स्मृति सिन्हा अब छोटका परदा पर घरेलू औरतन के ‘बिग मेमसाब’ बनावत नजर अइहें.\nबिग मैजिक टीवी के रियलिटी शो ‘बिग मेमसाब’ के एंकरिंग करत बाड़ी स्मृति सिन्हा. एह शो के जरिए स्मृति देश भर के चुनल गृहिणियन में से ‘बिग मेमसाब’ चुनीहें.\nगौरतलब इहो बा कि स्मृति एकरा से पहिलहूँ बिग मैजिक के शो ‘हिन्दुस्तान के बिग स्टार’ में नजर आइल रही.\nस्मृति सिन्हा के नईकी भोजपुरी फिलिम ‘खून भरी माँग’ रिलिझ ला तइयार बा.\nछुट्टी मनावे निकलल बाड़ी मोनालिसा\nविराज भट्ट के ‘फिर दौलत की जंग’ 11 जुलाई से बिहार में देखावल जाई


Dev Diwali the entire Kashi will be lit up with lamps today Read in Bhojpuri - Bhojpuri: देव दिवाली: आज धरती से अकासे तक जगमगाई तिरलोकी क नगरी काशी – News18 हिंदी\nतीनों लोक क तेवहार काशी क देव दिवाली आइ गयल हौ. आज तिरलोकी नाथ के माथे क चंद्रमा तृतीया से पूर्णमासी में बदलि जाई जब एक साथे लाखन दीया से काशी अकासे से लेइ के जमीनी तक अजोरिया से नहाइ उठी. जइसे 33 करोड़ देवता दिवाली मनावय काशी आवयलन, ओइसय असमाने क कुल तरई दीया बनि के काशी में टिमटिमाए लगयलिन. काशी क लोग देवतन के स्वागत बदे पूरी तरह तइयार हउअन.\nLast Updated : November 18, 2021, 16:59 IST\nआज हर घर, मंदिर, कुंड, पोखरा, तलाब दीया से जगमगाइ उठिहय. सरकार के ओरी से एह साल कुल 12 लाख दीया गंगा माई के 84 घाटन पर अउर घाटन के ओह पार रेती में जरावय क बंदोबस्त कयल गयल हौ. एकरे अलावा लगभग 10 लाख दीया शिव क गण लोग यानी काशी वासी अपने ओरी से अपने-अपने घरन पर, 23 हजार मंदिरन में, सैकड़न कुंड अउर तलाबन पर जरइहय.\nगंगा घाटे पर अउर घाटे के ओह पार रेती में दीया जरावय बदे कुल 120 समिति बनावल गइल हौ अउर हरेक समिति के एक-एक हजार दिया जरावय क जिम्मेदारी देहल गइल हौ. एकरे बदे ओन्हय दिया, बाती अउर 21 हजार लीटर सरसों क, तिल्ली क तेल सरकार के ओरी से बांटल गयल हौ. बनारस के अलावा जौनपुर, मिर्जापुर, सोनभद्र, गाजीपुर, चंदौली के कोहारन से दीया खरीदल गयल हयन. दीया क आर्डर काफी पहिलय पर्यटन विभाग देइ देहले रहल. दशाश्वमेध अउर अस्सी घाटे पर गोबरे से बनल दीया जराइ जइहय.\nपर्यटन विभाग के एक अधिकारी क कहना हौ कि एह साल देव दिवाली क कई ठे आकर्षण हयन. पंचगंगा घाटे क हजारा दीपस्तंभ अउर अकाश दीप त देव दिवाली क नैसर्गिक आकर्षण हयन, एह साल असमाने से काशी दर्शन क विशेष व्यवस्था कयल गयल हौ. गरम हवा वाला गुब्बार से काशी क असमानी नजारा लेवय क बंदोबस्त पहिली बार भयल हौ. एक गुब्बारा के उड़ान में चार से बारह लोग सवार होइहय. गुब्बारा उड़ावय वाला आठ ठे विशेषज्ञ पायलट लिथुआनिया, पोलैंड अउर ब्रिटेन से आयल हयन. गुब्बारा उड़ान एक घंटा क होई अउर एकर टिकट 300 रुपिया रखल गयल हौ. लेकिन कोरोना योद्धा, जनप्रतिनिधि, समाजसेवी, पद्मपुरस्कारी, अनाथ बच्चा, रेहड़ी-पटरी वाला अउर कवनो क्षेत्र में खास योग्यता रखय वाली औरतन बदे इ उड़ान मुफ्त रखल गयल हौ.\nएकरे अलावा खिड़किया घाटे पर आतिशबाजी अउर चेतसिंह घाटे पर लेजर शो क आयोजन कयल गयल हौ. राजघाट पर चार दिना क गंगा महोत्सव भी विश्वमोहन भट्ट के वीणावादन के साथे 17 नवंबर से शुरू होइ गयल हौ, जवने क समापन 20 नवंबर के स्थानीय कलाकारन के सम्मानित कइ के कयल जाई. पिछले साल कोरोना के नाते गंगा महोत्सव नाहीं होइ पइले रहल. कुल मिलाइ के काशी एह समय कोरोना क दरद भुलाइ के आस्था अउर उत्सव के दुनिया में डूबि गयल हौ.\nकाशी भगवान शिव क नगरी हौ, अउर भोलेनाथ कातिक पुन्नवासी के राक्षस राज तारकासुर के तीन लड़िकन क यानी त्रिपुरासुर क बड़े मुश्किल से बध कइले रहलन. ओही खुशी में देवता लोग स्वर्ग से काशी उतरि अइलन अउर तिरलोकी नाथ क आरती-पूजा कइलन, दिवाली मनइलन. उहय परंपरा आज भी काशी क लोग निभात हयन. देवतन के स्वागत में अकास दीप अउर धरती दीप जरावयलन. पहिले देव दिवाली क तेवहार व्यक्तिगत रहल, लेकिन 1915 में सार्वजनिक देव दिवाली मनावय क शुरुआत भइल. आज इ तेवहार आपन रोशनी पूरी दुनिया में बिखेरत हौ. काशी में गंगा अर्धचंद्राकार हइन. कहल जाला कि गंगा बाबा के माथे क आधा चांद हइन अउर जब कातिक के पुन्नवासी के गंगा क किनारा दीया से जगमगाए लगयला त इ आधा चांद पूर्णिमा में बदलि जाला. आस्था क इ अद्भुत दृश्य निहारय बदे देश-दुनिया से लोग काशी में उमड़यलन. घाटन पर सरसों फेंकय क जगह नाहीं रहि जात.\nकोरोना के नाते पिछले साल देशी-विदेशी पर्यटक देव दिवाली पर काशी नाहीं आइ पइलन, स्थानीय लोगन के सहारे ही देव दिवाली मनावल गइल रहल. काशी के पर्यटन उद्योग से जुड़ल लोगन क बहुत नुकसान भइल रहल. लेकिन एह साल स्थिति कुछ सुधरल हौ. विदेशी पर्यटकन क टोटा हलांकि एह साल भी हौ, लेकिन देसी पर्यटकन क आमद बढ़ल हौ. होटल, नाव अउर बजड़ा क बुकिंग भी पिछले साल से जादा भइल हौ. एदइयां खास बात इ हौ कि होटल वाला ही एक साथे देव दिवाली क पूरा पैकेज बुक कइले हउअन, जवने में रहना-खाना, घूमना-फिरना अउर गंगा दर्शन, नौका विहार कुल शामिल हौ.\nनिषादन क नेता वीरेंद्र निषाद क कहना हौ कि विदेशी पर्यटक आवयलन त काफी फरक पड़यला, काहेें से कि एक विदेशी पर्यटक कम से कम डेढ़ से दुइ लाख रुपिया खर्च करयलन, जवने से नौका वालन के, होटल वालन के अउर दूसर दुकानदारन के सबके कुछ न कुछ फायदा होला. जबकि देसी पर्यटक कम से कम में काम निकालय चाहयलन. कमाई के लिहाज से देसी अउर विदेशी पर्यटकन में लगभग आधा से अधिक क अंतर होला. एह साल क स्थिति हलांकि पिछले साल से थोड़ा ठीक हौ, लेकिन कोरोना से पहिले वाली बात नाहीं हौ जब पूरा नाव-बजड़ा महीना दस दिना पहिलय बुक होइ जात रहलन. वीरेंद्र के अनुसार, एह साल साठ प्रतिशत से अधिक नाव, बजड़ा बुक भयल हयन. बनारस में छोट बड़ लगभग दुइ हजार नाव हइन. लगभग इहय हाल होटल क भी हौ. होटल कारोबारी हरीश सिंह क कहना हौ कि पिछले साल से स्थिति सुधरल हौ लेकिन पहिले वाला मजा नाहीं हौ. ओनकर कहना हौ कि देव दिवाली से जादा बुकिंग शादी-बियाह क हौ, जबकि पर्यटकन के आवय क इहय असली मौसम हौ. बनारस में लगभग साढ़े पांच सौ छोट बड़ होटल हयन, घाटे के किनारे छोड़ द त बाकी होटल खाली हयन.\nTags: Bhojpuri Articles, Bhojpuri News, Diwali 2021


Bhojpuri: कोरोना महामारी में बढ़ावे के बा हिम्मत तs पढ़ीं ई अजगुत कहानी – Danik India\nBy Danik India April 27, 2021 114 No comment\nशिवशंकर सुमन जी हाईस्कूल में हिन्दी पढ़ावत रहीं. कोरोना महामारी के बिकराल रूप देख के गांव में बहुत हताशा रहे. आठ अदिमी के पोजिटिभ भइला से सभे बहुत डेरा गइल रहे. सरजू राय अउर भुनेसर चउधरी अस्पताल से जांच करा के आवत रहन. सुमन जी के देख के सरजू राय कहले, का कहीं माट साहेब, ई गरमी में हालत खराब हो गइल. जांच खातिर अतना लमहर लाइन लागल रहे कि खाड़ा-खाड़ा गोड़ दुखा गइल. कोरोना तs जिनगी मुहाल क देले बा. भुनेसर चउधरी निरास भाव में कहले, ई महामारी तs अइसन दिन देखा देखा देलस कि खून के रिस्ता भी पानी हो गइल. आज अखबार में पढ़नी कि बगसर में कइसे एगो बेटा कोरोना के डरे आपना माई के लाश लेवे से इंकार कर देलस. ई सब खबर पढ़-सुन के मन के धुकधुकी अउर बढ़ जाता. सुमन जी कहले, अगर आफत आ गइल बा तs ओकर सामना करहीं के पड़ी. मन में हिम्मत बढ़ावे के खातिर कवनो न कवनो उपाय करहीं के पड़ी. महामारी में दुख अउर बिपत्ति के बीच करेजा कइसे काड़ा कइल जाला, एकर सीख 77 साल पुरान एगो कहानी में दिहल गइल बा. ई कहानी निरासा में आसा के संचार करेवला बा. दुख में जिये के तरीका सुमन जी के बात सुन के सरजू राय अउर भुनेसर चउघरी के मन में ई कहानी जाने के खुदबुदी तेज हो गइल. दूनो जना सुमन जी मड़ई में अलगे- अलगे खटिया पर बइठ गइले. सरजू राय कहले, अब तs कहानी सुनिये के जाइब जा. सुमन जी कहले, ई कहानी 77 साल पुरान हs. एकरा के लिखले बाड़े महान साहित्यकार फणीश्वर नाथ रेणु. रेणु जी के ई कहानी 1944 में साप्ताहिक विश्वमित्र में छपल रहे. कहानी के नांव हs, पहलवान की ढोलक. 1944 के आसपास बिहार में मलेरिया अउर हैजा महामारी के रूप में फैलल रहे. रेणु जी के कहानी में श्यामनगर के जिकिर बा. श्यामनगर अब अररिया जिला के एगो गांव बा. 77 साल पहिले श्यामनगर के अगल-बगल गांव में हैजा अउर मलेरिया लाश के ढेर लगा देले रहे. डर, भय अउर मउवत से पूरा गांव में अइसन मनहूसी रहे कि जिनगी बेकार लागे लागल. लेकिन दुख अउर चिंता में डूबल लोग के सहारा बन गइल ढोलक के थाप. ई अवाज से गांव के लोग के जिनगी बदल गइल.पहलवान की ढोलक रेणु जी आपन कहानी रचे खातिर एगो पात्र गढ़ले बाड़े लुट्टन सिंह पहलवान. पहलवानी में नांव कमाइला के बाद लुट्टन सिंह, श्यानगर के राज दरबार में बहाल हो गइले. कुछहीं दिन में ऊ इलाका के सबसे बड़का पहलवान बन गइले. पनरह साल तक लुट्टन के केहू हरा ना पवलस. श्यामनगर के राजा जब ले जिंदा रहले लुट्टन के तूती बोलत रहल. लेकिन उनका मरला के बाद लुट्टन के दुरदिन शुरू हो गइल. राजा साहेब के बेटा बिलाएत में पढ़त रहन. ऊ श्यामनगर लौटले तs पहलवानी पs खारचा के अनेरिया बता के लुट्टन के दरबार से हटा देले. तब ले लुट्टन के दूगो बेटा भी पहलवान हो गइल रहन. दरबार से हटला के बाद लुट्टन पहलवान अपना लइकन संगे गांवे लौट आइले. गांव के किनारा एगो मड़ाई लगा के रहे लगले. रोज-रोटी खातिर गांव के लइकन के पहलवानी सिखावे लगले. लेकिन खेतीहर मजूरन के गांव में चाउर गेहूम दे के केहू पहलवानी सिखल ना चाहत रहे. लुट्टन के रोटी पs आफत हो गइल. महामारी के तांडव\nभुनेसर चउधरी पूछले, एकरा बाद का भइल. सुमन जी कहले, लुट्टन के केहू गुरु ना रहे. अखाड़ा के बहरी बाजे वला ढोल के थाप से लुट्टन के जीते के जोश मिलत रहे. ढोल के अवाज में लुट्टन के सुनाई पड़े कि आजा भिड़ जा, चाबस पाट्ठा, दांव काट के बिरोधी के पटक दे. एकरा बाद लुट्टन ढोल के ही आपन गुरू माने लगले. ऊ ढोलक के पूजा कर के अखाड़ा में कूदस. ऊ अपना लइकन के भी ढोलक बजा के पहलवानी सिखावत रहन. लुट्टन के ढोल के आवाज में अदिमी के बोली छिपल रहे. लेकिन अचके में आफत आ गइल. मलेरिया अउर हैजा से घरे-घरे अदिमी मरे लगले. छुआछूत के बेमारी रहे. घर में लाश पड़ल रहे लेकिन केहू उठावे खातिर तइयार ना. पूरा गांव में रोआरोंहट, चीख-पुकार मचल रहे. लाश के जरावल मोसकिल रहे. लोग बिना कफन के ही लाश नदी में बहावे लगले. बेटा भिरिये अंतिम सांस लेवे लेकिन माई लोग के बेटा कहे भी हिम्मत ना होत रहे. रिस्ता नाता सह बानी हो गइल रहे. सांझ होते लोग अपना झोपड़ी में घुस जाए. एक दोसरा के पूछे वला केहू ना रहे. गांव के बाताबरण समसान नियर मनहूस हो गइल रहे. अइसन में अमावस के अनहरिया रात अउर भयानक बुझाये लगे. लेकिन ओह मनहूस चुप्पी के एक अवाज रोज तूरत रहे. इहे अवाज जिनगी के अधार बन गइल. ढोल के अवाज में गुरुमंतर सुमन जी के बात जारी रहे. लुट्टन पहलवान रोज रात भर ढोलक बजावस. सांझ से भोर तक. ढोल के अवाज में कवनो दवाई ना रहे कि ओकरा से बोखार ठीक हो जाइत. ढोल से महामारी के नाश भी संभव न रहे. लेकिन ओकर लगातार आवाज सुन के लोग के उदास मन में एगो भरोसा जाग जाय. लोग के ई बुझाये लागे कि केहू तs गांव में अइसन बा कि मउवत के भी ललकरले बा. ढोल के अवाज से दुख भुला के जिये के ललसा पैदा होखे लागल. रात के अन्हरिया में ढोल के थाप, लोग खतिर संजीवनी बूटी बन गइल. मउत के बीच जिनगी के आस सरजू राय कहले, कोरोना के कोप के बीच लुट्टन पहलवान जइसन अदिमी के ही जरूरत बा. सुमन जी कहले, लुट्टन के मार्मिक प्रसंग अभी तS बाकिये बा. एकदिन महामारी में लुट्टन के दूनो लइका चल बसले. लुट्टन पहलवान देह में माटी मल के दंड लगवले. एकरा बाद दूनो जवान लइका के कान्हा पs लाद के नदी में बहा अइले. गांव के लोग के बुझाइल कि ऐह दुख में लुट्टन आज राती खा ढोल ना बजइहें. लेकिन जइसही सांझ भइल ढोल के थाप गूंजे लागल. लोग चरज में पड़ गइले. लुट्टन पहलवान के हिम्मत के सभे दाद देवे लागल. ढोल के अवाज मउवत से लड़े के गुरुमंतर रहे. अब ई अवाज गांव के लोग के आदत बन गइल रहे. ई सुन के सांस के आस बढ़ जाये. बिना दावा-बिरो के ही लुट्टन जिनगी देवे वला बैद बन गइले. कुछ दिन के बाद एक रात ढोल के थाप ना सुनाई देल. लोग समझले कि पहलवान के शायद तबीयत ठीक न होखे. पांच दिन बीत गइल ढोल के अवाज ना आइल. भोर भइल त लुट्टन पहलवान के कुछ चेला गइले तS देखले कि उनकर लाश जमीन पS पड़ल बा. लुट्टन मर तS गइले लेकिन कतना लोग के जिये के हिम्मत दे गइले. (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nTags: Bhojpuri News Bhojpuri corona death Corona Epidemic corona in india coronavirus Story about courage World Pandemic\nCoronavirus India Second Wave: मिड मई में पीक पर पहुंचेगा कोरोना पर कब काबू में आएंगे हालात? डरा रहा एक्सपर्ट्स का यह दावा\nशादी के दिन घोड़ी पर सवार होने से चंद घंटे पहले निकली दूल्हे की अर्थी, कोरोना संक्रमण से हुई युवक की मौत\nनवरात्रि में कलश स्थापित की मिट्टी में जौ क्यू बोए जाते हैं\nबिहार चुनाव: एलजेपी और जेएमएम ने उम्मीदवारों की पहली लिस्ट जारी की, चिराग बने भाजपा के नाराज नेताओं का सहारा\nबिहार में तीसरे चरण का चुनाव संपन्न, 56.2 फीसदी लोगों ने किया मतदान\nBy Danik India November 8, 2020


गिरिजाशंकर राय के श्रद्धांजलि – Anjoria\nखबर सभा समारोह सरोकार साहित्य\nFeb 18, 2013 गिरिजाशंकर राय\nवरिष्ठ पत्रकार आ भोजपुरी के चर्चित कथाकार गिरिजाशंकर राय “गिरिजेश” भोजपुरी माटी आ बोली-बानी के संवेदनशील रचनाकार रहलन. उनका कहानियन में भोजपुरी जीवन जगत के जथारथ आ जथारथ का भीतर के साँच उद्घाटित भइल.” ई विचार बलिया के श्रीराम कालोनी में विश्व भोजपुरी सम्मेलन के बलिया इकाई का तरफ से अतवार का साँझि आयोजित शीकसंवेदन सभा में सम्मेलन के राष्ट्रीय सचिव डा॰ अशोक द्विवेदी प्रगट कइलन.\nजनपद का साहित्यकारन का एह बइठकी में बोलत ऊ कहलन कि गिरिजेश जी का पत्रकारिता कैरियर के शुरुआत १९५६ में कलकत्ता से प्रकाशित “हरिजन मित्र” के संपादन से शुरू भइल आ बाद में वाराणसी के “आज” आ “गाण्डीव” दैनिक से जड़लन. १९९० में गोरखपुर का “आज” कार्यालय से रिटायर भइला का बाद ऊ “लोकसत्ता” मासिक के संपादन करत रहलन. भोजपुरी में उनकर “बैरिन बँसुरिया”, “रेस के घोड़ा”, आ “तनी बोलऽ हो मैना” नाँव से तीन गो कहानी संग्रह प्रकाशित बा, गिरिजेश जी का असामयिक निधन से भोजपुरी साहित्य जगत मर्माहत बा.\nसभा में उपस्थित कन्हैया पाण्डेय, विजय मिश्र, हीरालाल हीरा, शशि प्रेमदेव, डा॰ श्रीराम सिंह, रमेशचन्द्र, डा॰ ओ॰पी॰ सिंह, बृजमोहन प्रसाद अनाड़ी, शिवजी पाण्डेय रसराज, वगैरह लोग श्रद्धांजलि अर्पित कइल. अध्यक्षता शंभुनाथ उपाध्याय कइलन. सभा का आखिर में दू मिनट ला मौन रख के दिवंगत आत्मा का शांति खातिर ईश्वर से प्रार्थना कइल गइल.\nकेशव के गजल – 3\nOne thought on “गिरिजाशंकर राय के श्रद्धांजलि”


गैर..भाजपा आ गैर कांग्रेसी पार्टियन के सम्मेलन – टटका खबर\nगैर..भाजपा आ गैर कांग्रेसी पार्टियन के सम्मेलन\nनयी दिल्ली 26 अक्टूबर (वार्ता) अगिला लोकसभा चुनाव के मद्देनजर देश मे गैर.भाजपा आ गैर..कांग्रेसी गठबंधन के संभावना तलाशे आ फासीवादी ताकतन के हरावे खातिर अगिला तीस तारीख के दिल्ली में एगो फिरकापरस्त विरोधी सम्मेलन बोलावल गइल बा.\nएह सम्मेलन में राजनीतिक लोग का अलावे लेखक,.कलाकार, आ बुद्धिजीविओ लोग शामिल होखी. दिल्ली के तालकटोरा स्टेडियम में होखे वाला एह सम्मेलन में तृणमूल कांग्रेस, तेलुगु देशम, राजद,आ लोजपा के लोग शामिल ना होखी. हालांकि अन्ना द्रमुक के जयललिता के नेवता भेजल गइल बा.\nTags: फिरकापरस्त विरोधी


डा॰ किहाँ जाये से पहिले तइयारी कर लीं – Anjoria\nमई 8, 2011 जाये से पहिले, डाक्टर, ममता सिंह\nहालही में दि इण्डियन जर्नल फॉर कम्युनिटी मेडिसिन में एगो लेख पढ़े के मिलल जवना में दवा लिखे के आ डाक्टरी विचार विमर्श का बारे में शोध का दिशाईं एगो व्यापक अध्ययन का बाद पावल गइल कि “डाक्टरी परामर्श खातिर औसतन सात मिनट के समय पर्याप्त होला आ सगरी मरीजन के एह अवधि में बढ़िया से जाँच लिहल जाला.”\nपढ़ के कुछ सोच दिमाग में आवत बा कि ना ? मान लीं कि डाक्टर रउरा के दस मिनट देतो बा त ओही बीच ओकरा राउर शारीरिक जाँच करे के होला, रउरा से राउर तकलीफ पूछे के होला, राउर पुरनका इलाज के विवरण देखे के होला, राउर बिमारी के बारे में सही निष्कर्ष पर पहुँचे से पहिले ओह से मिलत जुलत लक्षण वाला दोसरा बिमारियन के छाँटे के होला आ एह सब का बाद रउरा इलाज खातिर पर्ची लिखे के पड़ेला. आ सब कुछ ओही दस मिनट का समय में ! आउटडोर में होखे वाला भीड़ देखते बानी. आ चूंकि डाक्टर के आमदनी एही पर निर्भर होला कि ऊ कतना मरीज देख लेत बा, हर डाक्टर के कोशिश होला कि ऊ अधिका से अधिका मरीज देख लेव.\nत अब एह दस मिनट के समय के अधिका से अधिका फायदा उठावे खातिर रउरो कुछ तइयारी कर लेबे के चाहीं.\n१. पहिले त समय निकाल के इन्टरनेट पर कुछ बेसिक जानकारी बिटोर ली. इन्टरनेट पर हर लक्षण के जानकारी मिल जाई. बस एकही सावधानी राखे के बा कि ऊ साइट कवनो डाक्टर समूह से समर्थित होखो भा कवनो बड़का दवाई कंपनी भा अस्पताल के होखो.\n२. अपना लक्षण के सिलसिलेवार एगो कागज पर लिख लीं.\n३. कतना दिन से राउर ई हालत चलत बा.\n४. जवन लक्षण बा से हमेशा रहेला कि आवत जात घटत बढ़त रहेला ?\n५. अपना लक्षण के विवरण पहिले से तइयार राखीं. विवरण संक्षेप में बाकिर साफ साफ होखल चाहीं.\n६. कवनो दवाई भा कवनो बिमारी के ईलाज अगर पहिले से चलत होखे त ओकर ब्योरा.\n७. मौजूदा बिमारी खातिर अगर कवनो घरेलू भा दोसर ईलाज अजमवले होखीं त ओकर ब्योरा.\n८. डाक्टर से पूछीं कि कतना दिन ले ईलाज करावे के होई ?\n९. जवन बिमारी रउरा के डाक्टर बतावत बाड़े ओकर परिणाम का होखे वाला बा ?\n१०.अपना रहन सहन में कवनो बदलाव ले आवे के पड़े त ऊ कुछ दिन खातिर रही कि हमेशा खातिर इहो पूछ लीं. का बदलाव ले आवे के पड़ी एकर जानकारी ले लीं.\n११. डाक्टर से सुनल हर बात के लिख लीं जवना से आगे रउरा डाक्टर के सलाह माने में सुविधा रहो.\n१२. पता लगा लीं कि रउरा जवन बिमारी बा ऊ रउरा मेडिकल इंस्योरेंस में शामिल बा कि ना आ जाँच, सलाह, दवाई वगैरह के खरचा मिल पाई कि ना.\nआशा बा कि एह सब जानकारी के पहिले से इकट्ठा कर लिहला का बाद रउरा डाक्टर से मिले वाला दस मिनट के समय के सही सही आ पूरा इस्तेमाल कर पायब.\nWebsite – www.mamtasingh.com\nOne thought on “डा॰ किहाँ जाये से पहिले तइयारी कर लीं”\nमई 9, 2011 को 12:52 अपराह्न पर\nबहुत -बहुत धन्यवाद !ममता जी के दस मिनट के समय के सही इस्तेमाल करे के नुख्शा बतावे खातिर .आशा बा आगे भी ऐसहीं रास्ता देखावत रहब इहाँ के .